title: Cranial Impalement

text: Albumin neljä viimeistä kappaletta ovat ilmestyneet aiemmin yhtyeen vuoden 1995 demolla.


title: Amin

text: Amin voi tarkoittaa seuraavia:


title: Parallels of Infinite Torture

text: Parallels of Infinite Torture on yhdysvaltalaisen death metal -yhtyeen Disgorgen neljäs studioalbumi. Se julkaistiin vuonna 2005 levymerkillä Crash Music.


title: Parallels of Infinite Torture

text: Vuonna 2008 Metal Mind Productions julkaisi albumista 200:n kappaleen rajoitetun digipak-uusintapainoksen.


title: Consume the Forsaken

text: Consume the Forsaken on yhdysvaltalaisen brutaalin death metalin yhtyeen Disgorgen kolmas studioalbumi. Se julkaistiin vuonna 2002 levymerkillä Unique Leader Records. Albumi on yhtyeen ainoa, jolla vokalistina toimii A.J. Magana.


title: She Lay Gutted

text: She Lay Gutted on yhdysvaltalaisen brutaalin death metalin yhtyeen Disgorgen toinen studioalbumi. Se julkaistiin vuonna 1999 levymerkillä Unique Leader Records, vain puoli vuotta ensimmäisen studioalbumin julkaisemisesta.


title: She Lay Gutted

text: Albumilla vierailevana taustalaulajana toimii Deeds of Fleshin laulaja-kitaristi sekä Unique Leader Recordsin perustajajäsen Erik Lindmark.


title: She Lay Gutted

text: Displeased Records julkaisi albumista kuvavinyylin.


title: Helsingin Taekwondoseura

text: Helsingin Taekwondoseura ry (lyh. HTKD) on helsinkiläinen 1982 perustettu kamppailuseura, jonka pääharjoittelupaikka sijaitsee Helsingin Sörnäisissä. Seurassa on noin 200 jäsentä ja sen pääopettaja on Henri Nordenswan (5. Dan).


title: Helsingin Taekwondoseura

text: HTKD on perinteikäs taekwondoseura, jonka jäsenet ovat sen perustamisesta lähtien toimineet taekwondon suunnannäyttäjinä Suomessa. Seuran ottelijat ovat menestyneet kilpailuissa aina MM- ja EM-tasoa myöten ja olleet johtavissa rooleissa suomalaisessa taekwondossa niin Suomen Taekwondoliiton puheenjohtajina, hallituksen jäseninä kuin myös tuomareina, kouluttajina ja ohjaajina.


title: Helsingin Taekwondoseura

text: Helsingin Taekwondoseurassa opetetaan taekwondon yleisintä suuntausta ja olympialaisista tuttua Maailman Taekwondoliiton (WTF) taekwondoa. WTF-taekwondo koostuu eri osa-aluista: ottelu, liikesarjat, perustekniikka, itsepuolustus sekä murskaus. Kilpaottelussa potkut vartalon peittävään panssariin ja kypärän suojaamaan päähän suoritetaan täydellä kontaktilla. Sen sijaan lyönnit päähän ovat kiellettyjä.


title: Helsingin Taekwondoseura

text: Seurassa harjoittelee viikoittain toistasataa aktiivista lasta ja aikuista, joista naisia ja miehiä on suunnilleen yhtä paljon. Nuorimmat harrastajat ovat nappula-taekwondon 4-6-vuotiaat lapset. Helsingin taekwondoseuran harjoituksia ohjaa toistakymmentä eri ohjaajaa. Vuonna 2013 seura panosti lasten ja nuorten opetukseen palkkaamalla yhdessä Espoo Hwarang Teamin kanssa erityisen nuorisopäällikön. Seuran harjoitussali sijaitsee Helsingin Sörnäisissä. Tämän lisäksi opetusta järjestetään Alppilan, Laajasalon, Latokartanon ja Pihlajamäen kouluilla .


title: Helsingin Taekwondoseura

text: Helsingin Taekwondoseura kuuluu Suomen Taekwondoliittoon, joka on kansallinen kattojärjestö Maailman Taekwondoliitossa (WTF) ja Suomen olympiakomitean jäsen. Seura on myös osa tanskalaisen mestari Ko Tae-Jeongin (8. Dan) taekwondo-perhettä, eli niin sanottua Sim Uu -yhteisöä.


title: Sororicide

text: Sororicide oli islantilainen death metal -yhtye, joka perustettiin Reykjavikissa vuonna 1990. Yhtye hajosi vuonna 2000, mutta oli lyhyen aikaa toiminnassa vuosina 2009-2011.


title: Sororicide

text: Yhtye sai tunnustusta voitettuaan kansallisen yhtyekilpailun nimellä Infusoria vuonna 1991. Yhtye vaihtoi nimensä takaisin Sororicideksi ja saman vuoden syksynä yhtye aloitti ensimmäisen studioalbuminsa, "The Entityn" nauhoitukset.


title: Sororicide

text: Yhtye kasattiin uudelleen vuonna 2009 ja se julkaisi demokappaleistaan EP-levyn. Yhtye lopetti kuitenkin toimintansa toistamiseen vuonna 2011.


title: Changer

text: Changer on islantilainen thrash metal -yhtye, joka perustettiin vuonna 1999. Yhtyeen muutti musiikkityylinsä death metaliin vuonna 2005, mutta palasi thrash metaliin vuonna 2009.


title: Beheaded

text: Beheaded on Maltalainen death metal -yhtye. Sen perustivat Fgurassa vuonna 1991 laulaja Marcel Scalpello, kitaristi David Bugeja ja rumpali Chris Brincat.


title: Beheaded

text: Yhtye on julkaissut neljä studioalbumia, joista viimeisin, "Never to Dawn", julkaistiin 6. marraskuuta 2012.


title: Mac Carruth

text: Mac Carruth (s. 25. maaliskuuta 1992) on yhdysvaltalainen jääkiekkomaalivahti. Hän pelaa tällä hetkellä Itävallan EBEL-liigassa Fehérvár AV19 joukkueessa. Carruth varattiin Chicago Blackhawksiin seitsemännen kierroksen 191. varausnumerolla vuonna 2010.


title: Mac Carruth

text: 24. toukokuuta 2012 Carruth allekirjoitti Chicago Blackhawksille 3-vuotisen aloittelijasopimuksen, jonka arvo on 750 000 dollaria vuodelta. Carruth pääsi kuitenkin Blackhawksin AHL-farmijoukkueeseen Rockford IceHogsiin 15. syyskuuta 2012. IceHogs kuitenkin määräsi Carruthin takaisin juniorijoukkueeseensa Portland Winterhawksiin.


title: The Entity (Sororiciden albumi)

text: The Entity on islantilaisen death metal -yhtyeen Sororiciden ensimmäinen sekä viimeiseksi jäänyt studioalbumi. Se julkaistiin vuonna 1991 levymerkillä Platonic Records 500:n kappaleen painoksena.


title: Trading Pieces

text: Trading Pieces on yhdysvaltalaisen brutaalin death metalin yhtyeen Deeds of Fleshin esikoisalbumi. Se julkaistiin vuonna 1996 levymerkillä Repulse Records.


title: Niila

text: Niila on suomalainen miehen etunimi. Väestörekisterikeskuksen tietojen mukaan nimi Niila on annettu vuoden 2015 loppuun mennessä noin 715 miehelle ja alle 25 naiselle. Vuodesta 2020 lähtien Niilan nimipäivä on 6. joulukuuta.


title: Gustaf Johansson vanhempi

text: Gustaf Johansson vanhempi (13. joulukuuta 1810 Tarvasjoki – 9. joulukuuta 1872 Lempäälä) oli suomalainen rovasti. Hänestä tuli Johansson-Kaila -suvun kantaisä.


title: Gustaf Johansson vanhempi

text: Gustaf Johansson syntyi Vähäkankareen talossa, Tuorlan pitäjässä Tarvasjoella. Hänen vanhempansa olivat talollinen Juho Simonpoika (1759-1843) ja tämän toinen vaimo Liisa Heikintytär (1780-1843). Gustaf oli perheen nuorin poika. Juho Simonpojan suku oli alun perin lähtöisin Marttilasta, mutta siirtynyt myöhemmin Tarvasjoelle. Johanssonin äiti, Rusthollarin tytär Liisa Heikintytär, oli kotoisin Paimion Kailan kylästä. Sen vuoksi monet Gustaf Johanssonin jälkeläisistä ovat sittemmin muuttaneet sukunimensä muotoon Kaila. Liisa Heikintyttären esi-isät omistivat talon Paimiossa jo 1600-luvulla.


title: Gustaf Johansson vanhempi

text: Johansson pääsi vuosiksi 1823–1826 opiskelemaan Turun katedraalikouluun. Opinnot häiriintyivät Turun palaessa 1827. Johansson onnistui pelastamaan tavaransa kantamalla ne ulos silakkanelikossa. Tulipalo keskeytti hänen opintonsa tämän jälkeen joksikin aikaa. Hän pääsi jatkamaan opiskelua vasta 1830. Vuosina 1830–1833 hän opiskeli Turun lukiossa. Kirjoitettuaan ylioppilaaksi hän siirtyi Helsinkiin. Hän opiskeli Helsingin yliopistossa teologiaa. Johansson vihittiin papiksi joulukuussa 1835.


title: Gustaf Johansson vanhempi

text: Virkauransa Johansson aloitti toimien pappina Teerijärvellä, Pietarsaaressa, Oravaisissa ja Alavetelissä. Pietarsaaressa asuessaan hän solmi avioliiton. Pariskunnan ensimmäinen lapsi, Johanna syntyi lokakuussa 1839, jolloin Johansson toimi pappina Oravaisissa. 1840-luvun alkuvuosina hän työskenteli pappina Ylivieskassa. Tuona aikana syntyivät hänen vanhimmat poikansa Jonatan tammikuussa 1842 ja Gustaf tammikuussa 1844. Sitten hänet nimitettiin 1845 kappalaiseksi Vimpeliin. Siellä toimiessaan hän piti tärkeänä lasten kasvatusta. Hänen aloitteestaan paikkakunnalle perustettiin kirjasto. Tämän jälkeen Johansson valittiin vuonna 1862 Karjalohjan kirkkoherraksi. Naapuripitäjässä asui Elias Lönnrot, jonka kanssa hän ystävystyi. Viimeiset vuotensa Johansson toimi vuodesta 1868 lähtien kirkkoherrana Lempäälässä. Hän sai rovastin arvon 1869.


title: Gustaf Johansson vanhempi

text: Gustaf Johansson oli naimisissa papintytär Johanna Emelie Schalinin (1816–98) kanssa. Schalinin esi-isät olivat toimineet useamman sukupolven ajan pappeina Ruotsissa. Johannan isoisä Lars oli muuttanut Suomeen ja omisti aikanaan ravintolan Vaasassa. Tämän poika eli Johannan isä Lars Larsson Schalin oli opiskellut papiksi ja hänet oli valittu Pietarsaaren kappalaiseksi 1838. Myös Gustaf Johansson työskenteli Pietarsaaressa pappina siihen aikaan. Johansson ja Johanna Schalin tutustuivat nopeasti ja heidät vihittiin jo saman vuoden aikana marraskuussa 1838. Avioliitosta syntyi kymmenen lasta, joista aikuisikään eli yhdeksän. Viidestä pojasta tuli isänsä tapaan pappeja. Näistä merkittävin oli arkkipiispana toiminut Gustaf Johansson. Schalin eli vielä pitkään leskenä miehensä kuoltua. Hänen vastuulleen jäi perheen vielä alaikäisten nuorimpien lapsien kasvattaminen ja kouluttaminen. Perhe eli Schalinin saaman kahden ruistynnyrin vuotuisen eläkkeen turvin. Hän hankki myös lisäansioita kutomalla kankaita emännille.


title: Gustaf Johansson vanhempi

text: Gustaf Johansson vanhemman ja Johanna Schalinin lapset:


title: Inbreeding the Anthropophagi

text: Inbreeding the Anthropophagi on yhdysvaltalaisen brutaalin death metalin yhtyeen Deeds of Fleshin toinen studioalbumi. Se julkaistiin vuonna 1998 levymerkillä Repulse Records.


title: Inbreeding the Anthropophagi

text: Kaikki kappaleet kirjoittanut Deeds of Flesh.


title: Kultasiipikotinga

text: Kultasiipikotinga ("Tijuca atra") on kotingojen heimoon kuuluva varpuslintu.


title: Kultasiipikotinga

text: Kultasiipikotingaa tavataan Kaakkois-Brasiliassa. Lajia on kuvattu harvinaiseksi, ja se on vähenemässä elinympäristöjen tuhoutumisen takia. Se on luokiteltu silmälläpidettäväksi.


title: Harmaasiipikotinga

text: Harmaasiipikotinga ("Tijuca condita") on kotingojen heimoon kuuluva varpuslintu.


title: Harmaasiipikotinga

text: Harmaasiipikotingaa tavataan pienellä alueella Brasiliassa. Lajin kannaksi on arvioitu 1 000–2 499 yksilöä, ja se on luokiteltu vaarantuneeksi.


title: Path of the Weakening

text: Path of the Weakening on yhdysvaltalaisen brutaalin death metalin yhtyeen Deeds of Fleshin kolmas studioalbumi. Se julkaistiin vuonna 1999.


title: Path of the Weakening

text: Albumi oli yhtyeen jäsenten Jacoby Kingstonin ja Erik Lindmarkin omistaman levy-yhtiön Unique Leader Recordsin ensimmäinen julkaisu.


title: Elsa Myllykoski

text: Elsa Myllykoski, o. s. "Kauppinen" (s. 28. elokuuta 1917 Sammatti) on suomalainen kirjailija joka on käyttänyt kirjailijanimiä Leena Ojamo, Elsa Kaarto ja Kaarina Manner.


title: Elsa Myllykoski

text:
Nimellä "Leena Ojamo":
Nimellä "Elsa Kaarto":


title: Charles Bonnet

text: Charles Bonnet (13. maaliskuuta 1720 – 20. toukokuuta 1793) oli sveitsiläinen luonnontieteilijä ja filosofi. Bonnetin suku oli ranskalaista alkuperää. Se oli muuttanut Sveitsiin 1500-luvulla etsimään turvapaikkaa uskonvainoilta. Charles Bonnet eli elämän, jota voi kutsua tapahtumaköyhäksi. Hän ei koskaan poistunut Sveitsistä eikä esiintynyt julkisuudessa. Julkista uraa hän loi vuosina 1752–1768 ollessaan jäsenenä kotikaupunkinsa Geneven neuvostossa. Hän oli naimisissa, mutta hänellä ei ollut omia lapsia. Perheeseen otettiin kasvatettavaksi vaimon sukulaispoika, myöhemmin kuuluisuutta fyysikkona ja vuorikiipeilijänä saavuttanut Horace-Benedict de Saussure. Elämänsä viimeiset kaksikymmentä vuotta Bonnet asui maaseudulla.Viimeisinä vuosinaan hän joutui kärsimään kivuliaasta sairaudesta.


title: Charles Bonnet

text: Aluksi Bonnet opiskeli lakia, mutta kiinnostui luonnontieteistä. Erityiskiinnostuksen kohteena olivat hyönteiset. Hänen hyönteisiä käsittelevä teoksensa ""Traité d´insectologia"" ilmestyi vuonna 1745. Myöhemmin hän kiinnostui myös lääketieteestä ja hän esitteli Charles Bonnetin syndroomaksi nimitetyn oireyhtymän, joka kuvailee hallusinaatioiden esiintymistä psykologisesti normaaleilla ihmisillä. Hänen filosofiansa on saanut voimakkaita vaikutteita Gottfried Leibniziltä.


title: Ruskolakkikotinga

text: Ruskolakkikotinga ("Lipaugus weberi") on kotingojen heimoon kuuluva varpuslintu.


title: Ruskolakkikotinga

text: Ruskolakkikotingaa tavataan pienellä alueella Kolumbiassa. Lajin kannaksi arvioidaan alle 2 500 yksilöä, ja se on vähenemässä elinympäristöjen tuhoutumisen takia. Laji on luokiteltu äärimmäisen uhanalaiseksi.


title: Ruskolakkikotinga

text: Ruskolakkikotinga elää luonnontilaisissa, kosteissa vuoristometsissä 1 500–1 820 metrin korkeudella merenpinnasta.


title: Ruskolakkikotinga

text: Ruskolakkikotinga käyttää ravinnokseen pieniä tai keskikokoisia marjoja, ja satunnaisesti suurikokoisia selkärangattomia. Sitä tavataan joskus useiden lajien sekaparvissa.


title: Mark of the Legion

text: Mark of the Legion on yhdysvaltalaisen brutaalin death metalin yhtyeen Deeds of Fleshin neljäs studioalbumi. Se julkaistiin vuonna 2001 levymerkillä Unique Leader Records.


title: Savukotinga

text: Savukotinga ("Lipaugus fuscocinereus") on kotingojen heimoon kuuluva varpuslintu.


title: Savukotinga

text: Savukotingaa tavataan Kolumbiassa, Ecuadorissa ja Perussa. Sitä on kuvattu harvinaiseksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Reduced to Ashes

text: Reduced to Ashes on yhdysvaltalaisen brutaalin death metalin yhtyeen Deeds of Fleshin viides studioalbumi. Se julkaistiin vuonna 2003 levymerkillä Unique Leader Records.


title: Crown of Souls

text: Crown of Souls on yhdysvaltalaisen brutaalin death metalin yhtyeen Deeds of Fleshin kuudes studioalbumi. Se julkaistiin vuonna 2005 levymerkillä Unique Leader Records.


title: Crown of Souls

text: Kaikki kappaleet kirjoittanut Deeds of Flesh.


title: Of What’s to Come

text: Of What’s to Come on yhdysvaltalaisen brutaalin death metal -yhtyeen Deeds of Fleshin seitsemän studioalbumi. Se julkaistiin vuonna 2008 levymerkillä Unique Leader Records.


title: Uljanovsk (lentotukialus)

text: Uljanovsk eli projekti 1143.7 oli suunniteltu Neuvostoliiton laivaston ydinkäyttöinen supertukialus. Alus olisi ollut kooltaan 85 000 tonnia eli vähän yhdysvaltalaisen Nimitz-luokan aluksia pienempi. Aluksen alkuperäisen nimen piti olla "Kreml", mutta se muutettiin "Uljanovskiksi".


title: Uljanovsk (lentotukialus)

text: Vuonna 1986 hyväksyttiin alustava suunnitelma projektista 1143.7 ja seuraavana vuonna saatiin tekniset piirustukset valmiiksi. Aluksen piti kyetä operoimaan 70 lentokoneella, joita olisivat Suhoi Su-33 ja MiG-29K -hävittäjät, tutkakone Jak-44 sekä Ka-27/Ka-29 -helikopterit. Aluksella piti olla viistolentokansi, jossa olisi kaksi katapulttia koneiden ilmaan lähettämiseksi, sekä keulassa hyppyri. Aluksen omasuojaksi suunniteltiin ilmatorjuntaohjuksia sekä kaksitoistaohjuksinen merimaaliohjusten laukaisualusta. Sen uppouma olisi ollut noin 66 000 tonnia ja täysin kuormattuna yli 75 000 tonnia. Suunniteltu pituus oli noin 1 065 jalkaa (326 metriä). Ydinkäyttöisen aluksen suunniteltu nopeus oli 30 solmua.


title: Uljanovsk (lentotukialus)

text: Aluksen köli laskettiin vesille 25. marraskuuta 1988 Nikolajevin eteläisellä telakalla Ukrainassa. Aluksen rakentaminen keskeytettiin marraskuussa 1991 aluksen ollessa 20-prosenttisesti valmis, kun ministeriö lopetti aluksen rahoittamisen. Neuvostoliiton hajottua joulukuussa Ukraina ilmoitti alueellaan olevien alusten kuuluvan itselleen. Ukrainan hallitus ilmoitti aluksen romuttamisesta, jotta telakan kapasiteetti vapautuisi muuhun käyttöön. Alus siirrettiin romutettavaksi 3. helmikuuta 1992.


title: Kalle Salo

text: Kalle (Kaarlo Niilo) Salo (7. elokuuta 1917 Joroinen – 23. syyskuuta 2002 Helsinki) oli suomalainen kääntäjä.


title: Portals to Canaan

text: Portals to Canaan on yhdysvaltalaisen brutaalin death metalin yhtyeen Deeds of Fleshin kahdeksas studioalbumi. Se julkaistiin vuonna 2013 levymerkillä Unique Leader Records. Albumi on ensimmäinen jolla soittavat kitaristi Craig Peters sekä basisti Ivan Munguia.


title: Portals to Canaan

text: Albumi yhdistelee yhtyeen tuotannon uusia ja vanhoja elementtejä. Deeds of Fleshin nokkamies Erik Lindmark on kertonut Portals to Canaanin olevan yhtyeen siihen astisista julkaisuista parhaiten tuotettu.


title: Helsingin Kauppiaat

text: Helsingin Kauppiaat Oy (HK) oli liikemies, kauppaneuvos Erkki Salonojan vuonna 1949 perustama lihateollisuusyritys, josta kasvoi 1960- ja 1970-luvulla Pohjoismaiden suurin makkaranvalmistaja. Yksityisyrityksenä aloittanut HK siirtyi vuonna 1975 osaksi tuottajien osuustoiminnallista lihateollisuutta. Toiminta itsenäisenä osakeyhtiönä päättyi vuonna 1986. Helsingin Kauppiaiden liiketoimintaa ja perinteitä osaltaan jatkaa nykyinen pörssiyhtiö HKScan Oyj.


title: Helsingin Kauppiaat

text: Alkuvuosinaan Helsingin Kauppiaat oli välitysliike. Se välitti lihaa, lihavalmisteita ja vihanneksia Helsingin seudulla. Oma makkaranvalmistus alkoi vuonna 1955 Salossa ja siirrettiin sieltä vuonna 1958 Helsingin Sörnäisiin. Yhtiön tunnetuin yksittäinen tuote, HK Sininen Lenkki, tuotiin markkinoille vuonna 1963.


title: Helsingin Kauppiaat

text: Kehittämismahdollisuuksien turvaamiseksi Salonoja laajensi yhtiön omistuspohjaa. Keskusliike Kesko Oy osti puolet HK:n osakkeista kahdessa osassa vuosina 1959 ja 1960. HK sai samalla tehokkaan valtakunnallisen jakelukanavan lihajalosteilleen ja välittämälleen lihalle.


title: Helsingin Kauppiaat

text: Vähittäiskaupan rakennemuutoksessa 1970-luvulla Kesko karsi teollisuuttaan ja keskittyi olemaan kauppaliike. Osana tätä Kesko ja Salonoja myivät 24. helmikuuta 1975 Helsingin Kauppiaat Oy:n osuusteurastamoiden keskusliikkeelle Tuottajain Lihakeskuskunnalle (TLK). Kauppahinta oli noin 200 miljoonaa markkaa, mikä oli tiettävästi korkein siihen mennessä maksettu hinta elintarvikealan yrityksestä Suomessa. HK työllisti tuolloin 715 henkeä.


title: Helsingin Kauppiaat

text: Helsingin Kauppiaat Oy jatkoi TLK:n omistuksessa tytäryhtiönä niin kauan, että se syksyllä 1986 fuusioitiin keskusliikkeeseen ja muuttui osaksi TLK:n teollisuuden toimialaa. Päätuotantolaitos sijaitsi Helsingin Sörnäisissä, vuodesta 1991 lähtien Vantaan Pakkalassa. Vuosina 1987–2004 valmistusta oli lisäksi Riihimäellä.


title: Helsingin Kauppiaat

text: Tuottajien liha-alan suurjärjestelyssä vuonna 1991 keskusliike TLK purettiin yhtiöittämällä se Helsingin Kauppiaat Oy:ksi. Kysymyksessä oli juridisesti eri yhtiö kuin Erkki Salonojan vuonna 1949 perustama. Järjestelyssä uusi Helsingin Kauppiaat Oy ja HK-tuotemerkki siirtyivät Lounais-Suomen Osuusteurastamon omistukseen.


title: Helsingin Kauppiaat

text: Uuden Helsingin Kauppiaiden tuotanto-osastot yhdistettiin vuonna 1993 LSO:n omaan teollisuuteen LSO Food Oy:hyn (nykyinen HKScan Oyj). HK:n palveluksessa oli yhdistymisen aikaan noin 1 200 henkilöä ja LSO Foodin noin 2 300.


title: Helsingin Kauppiaat

text: Tuotanto-osastojen siirron jälkeen Helsingin Kauppiaat Oy toimi pelkästään HK-merkkisten tuotteiden markkinointiyhtiönä, kunnes markkinointikin siirrettiin emoyhtiöön vuoden 1995 alussa. Henkilöstöä oli tuolloin noin 180.


title: Helsingin Kauppiaat

text: Toimitusjohtajat: Erkki Salonoja vuosina 1949–1975, Jaakko Hjelm vuosina 1976–1986 ja Ilari Soila vuosina 1991–1994.


title: Ari Ilmakunnas

text: Ari Ilmakunnas (11. syyskuuta 1896 – 30. huhtikuuta 1957 Helsinki) oli merkittävä suomalainen šakin järjestömies ja šakinpelaaja. Ilmakunnas oli omana aikanaan kansainvälisesti tunnetuin suomalainen šakkivaikuttaja. Hän toimi kansainvälisen šakkiliitto FIDE:n varapresidenttinä 1949-1957.


title: Ari Ilmakunnas

text: Siviiliammatiltaan Ari Ilmakunnas oli toimitusjohtaja. Hänet kuitenkin tunnetaan yksinomaan hänen šakkijärjestöissä tekemänsä mittavan elämäntyön vuoksi. Pelaajana hän edusti Suomalaista Shakkikerhoa (SSK). 1930-luvulla hän toimi useita vuosia kerhon johtotehtävissä. Hän toimi kerhon puheenjohtajana 1932–1936 ja sen jälkeen varapuheenjohtajana 1936–1951. Puheenjohtajuudesta luopumiseen vaikuttivat hänen lisääntyneet velvollisuutensa kansallisen tason liittotehtävissä. Ilmakunnas oli Suomen Shakkiliiton (SSL) varapuheenjohtajana 1934 ja 1936-1937. Ragnar Gröningin (1898-1973) luovuttua maaliskuussa 1938 puheenjohtajuudesta Ilmakunnas toimi SSL:n puheenjohtajana 1938–1951.


title: Ari Ilmakunnas

text: Sota-aikana Ilmakunnas organisoi puolustusvoimien šakkitoimintaa. Rintamalle toimitettiin muun muassa pelilautoja ja nappuloita. Jatkosodan aikana tunnetut mestarit (mm. Osmo Kaila, Kaarle Ojanen ja Eero Böök) kiersivät antamassa simultaaninäytöksiä eri rintamalohkoilla.


title: Ari Ilmakunnas

text: Sotien jälkeen Ari Ilmakunnas ajoi Suomen Shakkiliiton puolelta yhteistyön aloittamista Työväen Shakkiliiton (TShL) kanssa yhtenäisen keskusšakkiliiton perustamiseksi Suomeen. Liittojen välistä yhteistyötä varten perustettiin helmikuussa 1946 yhteistoimikunta (YTK), jonka puheenjohtajaksi valittiin taidekauppias Ivar Hörhammer. Ilmakunnas ei itse osallistunut yhteistoimikunnan työhön, mutta antoi sille merkittävää taustatukea SSL:n puheenjohtajana. Vei vielä kaksi vuotta ennen kuin Suomeen saatiin šakin valtakunnallinen lajiliitto. Suomen Keskusshakkiliitto (SKSL) perustettiin 20. maaliskuuta 1948. Ilmakunnas kuului sen hallitukseen ja edustajistoon 1948-1952. Hänen vastuullaan oli mm. liiton edustaminen ulkomaisissa šakkiorganisaatioissa, kuten FIDE:ssä. Ilmakunnas toimi SKSL:n puheenjohtajana v. 1952. (Nykyään liitto tunnetaan nimellä Suomen Shakkiliitto.) Jätettyään puheenjohtajan toimen hän jatkoi SKSL:n hallituksessa rivijäsenenä vastuullaan FIDE-edustajan toimi ja liiton ulkoasiat vuodesta 1953 aina kuolemaansa asti. Toimessaan SKSL:n ulkoasiainhoitajana Ilmakunnas solmi monia kansainvälisiä kontakteja ja vastaanotti piakkoin kansainvälisiä luottamustoimia. Hänet valittiin maailman kansainvälisen šakkiliitto FIDE:n Pohjolan alueen (sisältäen Pohjoismaat) aluepresidentiksi ja FIDE:n varapresidentiksi 1949.


title: Ari Ilmakunnas

text: Helsingin šakkiolympialaisissa 1952 Ilmakunnas toimi kisojen ylijohtajana. Vielä edellisenä vuonna 1951 kisahanke uhkasi kaatua taloudellisien ongelmien vuoksi. Ilmakunnaan ansiosta vaikeudet voitettiin ja kisat saatiin järjestettyä. Hän piti kisojen avajaisissa puheen ruotsiksi, ranskaksi, englanniksi ja suomeksi.


title: Ari Ilmakunnas

text: Ilmakunnas toimi syksyllä 1956 Moskovassa kansainvälisten joukkuemaailmanmestaruuskilpailujen ylituomarina. Kisojen aikana hän sairastui vakavasti ja joutui viettämään pitkän aikaa moskovalaisessa sairaalassa. Vielä sairaalasta käsin hän organisoi kisajärjestelyjä. Kisan rasitukset olivat liikaa, eikä hän enää kunnolla toipunut. Ilmakunnas kuoli 30. huhtikuuta 1957. Hänet siunattiin Krematorion kappelissa Helsingissä 10. toukokuuta 1957. Muistotilaisuudessa oli läsnä useita suomalaisia šakkivaikuttajia. FIDE:n ja Ruotsin šakkiliiton puheenjohtaja Folke Rogard oli lähettänyt seppeleen. Ilmakunnaan jälkeen FIDE:n Pohjolan alueen presidenttinä ja FIDE:n varapresidenttinä toimi 1958-1966 Gerhard Lindström (1889-1967).


title: Ari Ilmakunnas

text: Pelaajana Ilmakunnas oli II luokan pelaaja. Hän osallistui šakkikilpailuun viimeisen kerran 1956.


title: Ari Ilmakunnas

text: Merkittävästä toiminnastaan Ilmakunnas palkittiin monin tavoin. Suomalainen Shakkikerho (SSK) kutsui hänet kunniajäsenekseen 1936. Suomen Shakkiliiton kunniajäseneksi hänet nimitettiin SSL:n vuosikokouksessa 10. helmikuuta 1957. Hänellä myönnettiin 1947 shakin hopeinen ansiomerkki kultaisin sotilain. Ansioistaan kilpailujen tuomarina Ilmakunnas sai 1951 kansainvälisen šakkituomarin arvon.


title: Gradually Melted

text: Gradually Melted on yhdysvaltalaisen brutaalin death metalin yhtyeen Deeds of Fleshin EP-levy. Se julkaistiin vuonna 1995 levymerkillä Wild Rags Records.


title: Gradually Melted

text: Kaikki kappaleet kirjoittanut Deeds of Flesh.


title: Laina Rinne

text: Laina-Annikki Rinne (s. 3. kesäkuuta 1917 Kajaani) on suomalainen kansakoulunopettaja ja nuortenkirjailija. Hän on käyttänyt myös nimimerkkiä "Annika".


title: Laina Rinne

text: Rinteen vanhemmat olivat kauppias Pekka Rönkä ja Anna Seliina Heinonen. Hän on ollut naimisissa vuodesta 1952 piiriesimies Sakari Rinteen kanssa.


title: Laina Rinne

text: Rinne valmistui opettajaksi Tornion opettajaseminaarista 1937.


title: All the Things She Said

text: All the Things She Said on venäläisen laulajakaksikko t.A.T.u.:n kappale. Sen sanoittivat Sergio Galoyan, Trevor Horn, Martin Kierszenbaum, Elena Kiper, ja Valeriy Polienko sekä tuotti Trevor Horn kaksikon ensimmäiselle englanninkieliselle studioalbumille, 200 km/h in the Wrong Lanelle. "All the Things She Said" on pop rock-kappale, jossa on viittauksia myös electronicasta, R&B:stä, sekä trancemusiikista. Kappale sisältää kitaraosuuksia, mutta suuri osa siitä on soitettu elektronisesti.


title: All the Things She Said

text: "All the Things She Said" julkaistiin albumin johdantosinglenä Euroopassa 18. elokuuta 2002, sekä maailmanlaajuisesti 27. tammikuuta 2003. Kappale on saanut pääosin ristiriitaisia vastaanottoja. Sitä on pidetty yhtenä 2000-luvun parhaista kappaleista sen sävellyksen ohella. Monet kriitikot kritisoivat kuitenkin kappaleen sanoituksia sekä runsasta toistuvuutta.


title: All the Things She Said

text: Kaupallisesti "All the Things She Said" sijoittui 20. sijalle Billboard Hot 100-listalla, joka oli historian ensimmäinen niin korkealle sijalle sijoittunut venäläisen artistin kappale. Se pääsi myös Britannian singlelistan kärkeen ja pääsi monissa Euroopan ja Oseanian maissa viiden parhaan joukkoon.


title: Signelia Häggblom

text: Annie Signelia Häggblom (6. kesäkuuta 1917 Eckerö – 2010 Upplands Väsby, Ruotsi) oli ahvenanmaalainen historiallisia romaaneja ruotsin kielellä kirjoittanut kirjailija.


title: Signelia Häggblom

text: Häggblomin esikoisromaanin "Där föddes en flicka" pohjana olivat hänen isoäitinsä elämänvaiheet. Häggblom julkaisi 1940-luvulla kolme muutakin romaania joista tunnetuin oli 1945 ilmestynyt "I skuggan av Kastelholm". Hän muutti sitten asumaan Ruotsiin ja toimi siellä yrittäjänä. Häggblom julkaisi vielä 1990-luvulla yhden romaanin sekä 1600-luvun Ahvenanmaalle Signilskäriin sijoittuvan näytelmän.


title: Ahdeyökkönen

text: Ahdeyökkönen ("Athetis gluteosa") on melko pieni ja harvinainen kuivien ympäristöjen yöperhoslaji. Suomen kansallisessa uhanalaisarvioinnissa 2010 se on luokiteltu erittäin uhanalaiseksi (EN).


title: Ahdeyökkönen

text: Ahdeyökkösen naaraat ovat koiraita pienempiä ja niiden siipien sävy on tummempi. Laji on itsessään pienikokoinen, hintelärakenteinen ja väritykseltään vaatimaton. Etusiivet ovat voimakkaasti kiiltäväpintaiset, pituuteensa nähden suhteellisen kapeat ja pyöreäkärkiset. Keskiosastaan ne ovat harmaanruskeat, mutta reunoilta tummemmat ja ruskeammat. Rengastäplä erottuu mustana pisteenä ja melko kookas munuaistäplä tummana ääriviivana. Siiven etureunassa on kaksi epäselvää mustaa täplää ja ulomman poikkiviirun kohdalla rivi mustia pisteitä. Takasiivet ovat hieman etusiipiä vaaleammat ja tasaisen harmaanruskeat. Siipiväli 24–27 mm.


title: Ahdeyökkönen

text: Lajin levinneisyys ulottuu Euroopassa Belgia-Italia-akselilta itään ja Etelä-Siperian sekä Keski-Aasian poikki aina Koreaan ja Japaniin saakka. Baltiassa lajilla on esiintymä vain Pohjois-Virossa. Pohjoismaissa sitä tavataan Norjan keskiosissa, Ruotsissa Gotlannissa, Öölannin pohjoisosissa sekä Medelpadin maakunnassa. Suomessa se elää muutamilla erillisillä esiintymispaikoilla. Suomen esiintymät ulottuvat etelärannikolta Pirkanmaalle ja Pohjois-Karjalaan. Lento alkaa kesäkuun loppupuolelta ja jatkuu heinäkuun lopulle keskittyen heinäkuun alkupuolelle.


title: Ahdeyökkönen

text: Laajasta levinneisyysalueestaan huolimatta ahdeyökkönen on esiintymiseltään erittäin paikoittainen. Esiintymät ovat luultavasti jäänteitä ajalta, jolloin Euroopan ilmasto on ollut nykyistä kuivempi ja lämpimämpi, ja laji on säilynyt nykypäivän saakka vain suotuisimmilla elinpaikoillaan. Luontainen elinympäristö muodostuu lämpimistä rinnepaikoista, joilla on hiekkainen maaperä. Suomessa esiintymät keskittyvät nykyisin lähinnä rautateiden varsille ja merkittävin esiintymä lienee Tampereen Järvensivussa, missä perhoselle on rajattu myös suojelualue. Perhoset lentävät keskiyön aikoihin, käyvät kukilla ja tulevat valolle, ehkä myös syötille. Talvehtiva elämänvaihe lienee täysikasvuinen toukka.


title: Ahdeyökkönen

text: Suomessa laji on erittäin uhanalainen, Ruotsissa se on silmälläpidettävä.


title: Ahdeyökkönen

text: Toukka käyttää ravinnokseen erilaisia matalia kasveja.


title: Reginald Jägerhorn

text: Georg Eric Reginald Jägerhorn (s. 1932) on suomalainen taloustieteilijä. Hän on ollut Svenska handelshögskolanin liiketaloustieteen professori 1968–1983. Hän on tutkinut tilintarkastuskertomusta ja verotusta.


title: Sääntöperintötila

text:
Sääntöperintötila ("fideikomissi") oli maatila, jonka perintönä siirtymistä sääteli erityinen perintösääntö. Sääntö esti tilan jakamisen perillisten kesken sekä tilan myymisen tai panttaamisen. Tavanomaisesti sääntö edellytti tilan siirtymistä vanhimmalle miespuoliselle perilliselle. Säännön tavoitteena oli estää omaisuuden arvon alenemista ja hajaantumista suvun hallusta.
Fideikomissin haltijaa on nimitetty fideikomissaariksi.


title: Sääntöperintötila

text: Säännön alaisiksi Suomessa laitettiin yleisimmin suuria aateliskartanoita. Vuonna 1931 sääntöperinnön asettaminen kiellettiin lailla ja voimassa olleet sääntöperinnöt lakkasivat.


title: Sääntöperintötila

text: Tunnettuja sääntöperinnön alaisina olleita tiloja Suomessa (sijaintikunta mainitaan sääntöperintöaikakauden nimellä):Sääntöperintöjä on ollut useissa Euroopan maissa, mutta ne ovat nykyään pääsääntöisesti kiellettyjä ja lakkautettuja. Ranska lakkautti sääntöperinnön vallankumouksen aikana, joskin se oli voimassa hetken Napoleonin aikana.


title: Sääntöperintötila

text: Ruotsissa oikeus perustaa perintösääntötiloja lakkautettiin jo vuonna 1810, mutta olemassa olleet sääntöperinnöt pysyivät muuttumattomina vuoteen 1964, jolloin Riksdag sääti lain, jonka mukaan sääntöperintö purkautuu kun lain voimaantulohetkellä sääntöperintöä nauttiva henkilö kuolee. Sääntöperintöjen poistumista valvoo Kamarikollegioon kuuluva viranomainen "Fideikommissnämnden"


title: Sääntöperintötila

text: Tanskassa sääntöperintöjen asettaminen kiellettiin perustuslaissa vuonna 1849 ja olemassa olleet sääntöperinnöt purettiin vuonna 1919 Lensafløsningen-nimellä tunnetussa reformissa.


title: Sääntöperintötila

text: Saksassa ja Itävallassa perintösäännöt kiellettiin vuonna 1938, mutta järjestelyjen purkaminen on jatkunut 2000-luvulle asti.


title: Sääntöperintötila

text: Kuvitteellinen Hovimäen kartano tv-sarjassa Hovimäki oli fideikomissi.


title: Malahiden linna

text: Malahiden linna on Irlannissa Malahiden kylässä Dublinin pohjoispuolella. Linna on peräisin 1100-luvulta, jolloin sotasankari lordi Talbot sai sen kuningas Henrik II:lta palkinnoksi. Linna kuului Talbotin suvulle aina 1970-luvulle saakka. Linna ja sen kymmenien hehtaarien kokoinen puutarha ovat nykyään avoimena yleisölle.


title: Ina Mikkola

text: Ina Mikkola (s. 1990) on suomalainen toimittaja. Hänet tunnetaan muun muassa Ylen asiaohjelmasta "Hullu juttu". Mikkola on myös toiminut Bassoradion aamujuontajana.


title: Ina Mikkola

text: Sub-tv-kanavalla alkoi helmikuussa 2018 Mikkolan ideoima ja toimittama "Ina <3 porno" -ohjelmasarja, jossa hän kiertää maailmalla tutustumassa pornon eri genreihin.


title: Jäkkiharus

text: Jäkkiharus eli jäkkitaari on aluksessa purjeen kiinni sitomista varten raakapuuhun tai jonkin muuhun pyörpuuhun kiinnitetty metallinen tai puinen puikko tai rima.


title: Jämin ilmailuopisto

text: Jämin ilmailuopisto, vuoteen 1970 Jämin ilmailukoulu, oli Suomen Ilmailuliiton omistama koulutuskeskus, joka toimi Jämijärvellä 1935–1978.


Luettelo Minnesota Wildin varaamista pelaajista sisältää kaikki Minnesota Wildin varaamat pelaajat.


title: Luettelo Minnesota Wildin varaamista pelaajista

text: Vuoden jälkeen Wild on varannut yhteensä 119 pelaajaa. Pienimmällä numerolla Wildiin on varattu slovakialainen Marián Gáborík, joka varattiin numerolla kolme. Wild on varannut historiansa aikana yhdeksän suomalaista jääkiekkoilijaa.


title: Kamikabe

text: Kamikabe on yhdysvaltalainen teknisen death metalin yhtye. Se perustettiin vuonna 2003 Pittsburghissa, Pennsylvaniassa.


title: Kamikabe

text: Yhtyeen ensimmäisellä EP:llä laulajana oli The Facelessissa vuodesta 2011 vaikuttanut Geoffrey Ficco. Toukokuussa 2012 yhtye kiinnitettiin Unique Leader Recordsille. Esikoisalbumi, "Aberration of Man", julkaistiin saman vuoden elokuussa.


title: Aberration of Man

text: Aberration of Man on yhdysvaltalaisen teknistä death metalia soittavan Kamikabe-yhtyeen esikoisalbumi. Se julkaistiin vuonna 2012 levymerkillä Unique Leader Records.


title: Resurgence of Oblivion

text: Resurgence of Oblivion on maltalaisen brutaalin death metalin yhtyeen Beheadedin EP-levy. Se julkaistiin vuonna 2000 levymerkillä Mighty Music.


title: Resurgence of Oblivion

text: EP on julkaistu Yhdysvalloissa levymerkillä Forever Underground Records.


title: The Name of the Game

text: ”The Name of the Game” on ruotsalaisen Abba-yhtyeen kappale ja ensimmäinen single vuonna 1977 julkaistulta studiolevyltä "The Album". Single nousi Britannian listaykköseksi neljän viikon ajaksi ja oli hitti ympäri maailman.


title: The Name of the Game

text: Kappaleesta alkoi uusi aikakausi Abban historiassa, sillä ”The Name of the Game” oli musiikillisesti kaukana yhtyeen alkuaikojen hiteistä. Sitä on verrattu Eagles- ja Fleetwood Mac -yhtyeiden materiaaliin.


title: The Name of the Game

text: ”The Name of the Game” levytettiin "The Album" -levyn kappaleista ensimmäisenä. Sessiot alkoivat 31. toukokuuta 1977 Marcus Music -studiossa Solnassa. Abba ei ollut koskaan aiemmin levyttänyt kyseisessä studiossa, mutta sen vakiostudio Metronome oli nyt jatkuvasti kuormittunut eri yhtyeiden levytysajoista. Yhtye ja levy-yhtiö Polar Music suunnittelivat näihin aikoihin jo oman studion rakentamista, mutta vallitsevassa tilanteessa Marcus Music oli paras vaihtoehto. Tuolloin modernin studion pystyi varaamaan pidemmäksi aikaa, mikä sopi erinomaisesti Abballe, joka käytti kappaleiden hiomiseen jatkuvasti enemmän aikaa.


title: The Name of the Game

text: Kappaleen työnimi oli ”A Bit of Myself”. Se oli monimutkainen sävellys, joka koostui kuudesta osasta. Ensimmäisenä valmistui basson ja syntetisaattorin soittama riffi, jota on verrattu Stevie Wonderin kappaleeseen ”I Wish”. Kun instrumentaaliraita oli saatu valmiiksi, tehtiin sanoitus. Siinä yhtyettä auttoi manageri Stig Anderson, joka vaihtoi kappaleen nimeksi ”The Name of the Game”.


title: The Name of the Game

text: 19. heinäkuuta kappaleeseen päällekkäisäänitettiin saksofoni ja huilu, mutta niitä ei joko otettu lopulliseen miksaukseen mukaan tai sitten ne eivät erotu äänimaailmasta. Samana päivänä myös Benny Andersson ilmeisesti lisäsi kappaleeseen kosketinosuuksia, kuten hänellä usein oli tässä vaiheessa tapana. Kappale miksattiin syyskuussa Bohus-studiossa Kungälvissä.


title: The Name of the Game

text: Kappale merkitsi Abballe uutta askelta eteenpäin. Sen rentoutuneessa tunnelmassa kuului tuolloin erityisesti Yhdysvaltain länsiosissa suosiossa olleiden Eaglesin ja Fleetwood Macin kaltaisten yhtyeiden vaikutus. Musiikillisesti Abban historiassa alkoi ”The Name of the Game” -singlen myötä uusi aikakausi, sillä se oli musiikillisesti kaukana ”Waterloon” ja ”Mamma Mian” kaltaisista alkuaikojen hiteistä. Laulun sanoituksessa tyttö ihastuu psykologiinsa.


title: The Name of the Game

text: Alkujaan "The Albumin" ensimmäiseksi singleksi kaavailtiin rock-tyylistä kappaletta ”Hole in Your Soul”, ja esimerkiksi Australiassa se ehdittiin jo julistaa Abban uudeksi singleksi. Lopulta, 17. lokakuuta, sen sijaan julkaistiinkin ”The Name of the Game”, joka parhaimpana saavutuksenaan ylsi Britannian listaykköseksi neljän viikon ajaksi. Se saavutti listamenestystä ympäri maailman. Australiassa single sijoittui kuudenneksi, mitä pidettiin pienenä pettymyksenä, sillä lähes kaikki Abban julkaisut olivat olleet siellä listaykkösiä. Yhtyeen kotimaassa kappale oli parhaimmillaan toisella sijalla.


title: The Name of the Game

text: Singlen b-puolella julkaistiin ”I Wonder (Departure)” -kappaleen liveversio.


title: The Name of the Game

text: Kappaleesta kuvattiin promovideo Agnetha Fältskogin ja Björn Ulvaeusin kodissa. Yhtyeen jäsenet pelaavat siinä lautapeliä. Kappale kuultiin myös yhtyeen elokuvassa "". Se soi kohtauksessa, jossa yhtyeeltä haastattelua jahtaava DJ uneksii olevansa Agnetha Fältskogin psykologi.


title: Perpetual Mockery

text: Perpetual Mockery on maltalaisen brutaalin death metalin yhtyeen Beheadedin esikoisalbumi. Se julkaistiin vuonna 1998 levymerkillä X-treme Records.


title: Recounts of Disembodiment

text: Recounts of Disembodiment on maltalaisen brutaalin death metalin yhtyeen Beheadedin toinen studioalbumi. Se julkaistiin vuonna 2002 levymerkillä Mighty Music.


title: Ominous Bloodline

text: Ominous Bloodline on maltalaisen brutaalin death metal -yhtyeen Beheadedin kolmas studioalbumi. Se julkaistiin vuonna 2005 levymerkillä Unique Leader Records.


title: Never to Dawn

text: Never to Dawn on maltalaisen brutaalin death metalin yhtyeen Beheadedin neljäs studioalbumi. Se julkaistiin vuonna 2012 levymerkillä Unique Leader Records.


title: Pyaemia

text: Pyaemia oli alankomaalainen brutaalia death metalia esittävä yhtye, joka oli toiminnassa vuosina 1995–2005.


title: Pyaemia

text: Toiminnassa olonsa aikana yhtye ehti julkaista yhden EP:n sekä yhden studioalbumin. Yhtye jäi tauolle vuonna 2004 rumpalin Robbert Vrijenhoekin uudelleen puhjenneen rannevamman vuoksi. Pyaemian oli tarkoitus kirjoittaa uutta materiaalia tulevalle studioalbumille, mutta se lopetti toimintansa lopullisesti joulukuussa 2005.


title: Cerebral Cereal

text: Cerebral Cereal on alankomaalaisen brutaalin death metal -yhtyeen Pyaemian ensimmäinen ja viimeiseksi jäänyt studioalbumi ennen yhtyeen hajoamista vuonna 2005. Se julkaistiin vuonna 2001 levymerkillä Unique Leader Records.


title: Cerebral Cereal

text: Albumi on omistettu deathgrind-yhtye Suffocationille. Kappaleesta "Gorging on Mucus and Bile" kuvattiin musiikkivideo.


title: Suffocation (albumi)

text: Suffocation on Suffocationin eponyymi viides studioalbumi, joka julkaistiin 19. syyskuuta 2006.


title: Suffocation (albumi)

text: Kappaleista "Abomination Reborn" ja "Bind Torture Kill" kuvattiin musiikkivideot.


title: Miska-karhu

text: Miska-karhu (myös Misha tai Mishka, ) oli vuoden 1980 Moskovan kesäolympialaisten maskotti. Sen suunnitteli venäläinen lastenkirjojen kuvittaja Viktor Tšižikov. Miska oli ensimmäinen laajasti tuotteistettu suurten urheilutapahtumien maskotti.


title: Miska-karhu

text: Miska-karhu valittiin olympialaisten maskotiksi joulukuussa 1977 samana vuonna järjestetyn kilpailun perusteella. Hahmo esiintyi muun muassa postimerkeissä, avaimenperissä, rintamerkeissä, pehmoleluissa ja erilaisissa vaatteissa. Neuvostoliittolainen animaatiostudio Sojuzmultfilm teki Miskasta lyhyen piirroselokuvan. Lisäksi japanilainen Nippon Animation tuotti 26-osaisen animaatiosarjan, jota esitettiin muun muassa Japanin televisiossa syksyn 1979 ja kevään 1980 välillä. Kisojen aikana Miska oli näyttävimmin esillä kisojen avajaisissa ja päättäjäisissä, joista muistetaan erityisesti päättäjäisten kyynelehtivä Miska. Se toteutettiin katsomossa olleiden ihmisten erivärisillä pahvinpaloilla tekemällä koreografialla.


title: Miska-karhu

text: Maskotin venäjänkielinen nimi Miša on yleisesti käytetty Mihailin lempinimi. Lisäksi se on karhusta käytetty kiertoilmaus, jonka alkuperä on vastaava kuin suomenkielisillä kontio- tai otso-nimityksillä.


title: Viktor Tšižikov

text: Viktor Aleksandrovitš Tšižikov (, s. 26. syyskuuta 1935 Moskova) on venäläinen lastenkirjojen kuvittaja. Hänen tunnetuin hahmonsa on vuoden 1980 Moskovan kesäolympialaisten maskotti Miska-karhu.


title: Viktor Tšižikov

text: Tšižikov on kuvittanut yhteensä yli 100 teosta. Hän on tehnyt yhteistyötä useiden venäläisten lastenkirjailijoiden, kuten Eduard Uspenskin kanssa sekä työskennellyt muun muassa pilalehti Krokodilin piirtäjänä.


title: WebRTC

text: WebRTC (Web Real-Time Communication) on ohjelmointirajapinta, jota kehittää World Wide Web Consortium (W3C) mahdollistaakseen reaaliaikaiset yhteydet, kuten äänipuhelut, videopuhelut, ja P2P-yhteydet kahden selaimen välille ilman selainlaajennoksia.


title: WebRTC

text: WebRTC sisältää seuraavat elementit:


title: WebRTC

text: WebRTC on tuettu seuraavissa selaimissa


title: Yhdystie 2981

text: Yhdystie 2981 "(Halkivahantie)" on Etelä-Pirkanmaalla Urjalassa sijaitseva asfaltoitu maantie, joka alkaa eteläpäästään Urjalan Hunningolta seututieltä 230 ja päättyy Halkivassa yhdystiehen 2986, joka osoiterekisterissä on nimetty Vesilahdentieksi.


title: Yhdystie 2981

text: Tie kulkee Velkalan- ja Honkolankylien läpi ja päättyy Halkivahan kylään. Se ylittää Honkolanjoen sillan, joka on rakennettu vuonna 1979. Tiestä erkanevat Taipaleen, Vahosten, Kehron ja Vehmaan paikallistiet. Se ohittaa eteläpäässään Kortejärven ja puolivälissä Kikurinjärven.


title: Yhdystie 2981

text: Tien pohjoisosan varrella on laajoja sorakuoppia, mistä johtuen tiellä on raskasta soraliikennettä.


title: Yhdystie 2981

text: Tie on peuravaara-aluetta ja varustettu kahdella varoitustaululla tien kummassakin päässä. Liikennevirasto on määritellyt sen suuren peuraonnettomuustiheyden omaavaksi tieosuudeksi. Vuosina 2008–2012 sillä tapahtui 69 peuraonnettomuutta.


title: Yhdystie 2981

text: Tie tunnetaan alun perin talvitienä.


title: Just Friends (täsmennyssivu)

text: Just Friends voi viitata seuraaviin asioihin:


title: Savcor Ballet

text: Savcor Ballet oli vuosina 1995 – 2013 Mikkelissä järjestetty balettitapahtuma. Vuoteen 2010 saakka se tunnettiin nimellä Ballet Mikkeli. Tapahtumassa esiintyi kansainvälisesti arvostettuja venäläisiä balettiryhmiä kuten Bolšoi, Imperial Russian Ballet ja Eifman Ballet. Tapahtuma järjestettiin konserttitalo Mikaelissa ja sen tuottajina toimi mikkeliläinen Savcor-yhtiöistä tunnettu yrittäjäpariskunta Hannu ja Ulla Savisalo.


title: Stans

text: Stans on kunta Keski-Sveitsissä. Se on Nidwaldenin kantonin väkiluvultaan suurin kunta ja kantonin hallinnollinen keskuspaikka. Kunnassa on noin 8 000 asukasta.


title: Stans

text: Stans sijaitsee Vierwaldstätterseen eteläpuolella, kymmenisen kilometriä Luzernista etelään. Stanserhornvuoren pohjoisrinteellä ja pohjoispuolisessa laaksossa.


title: Stans

text: Zentralbahnin Luzern–Engelberg-rautatie ja moottoritie A2 Luzernista Gotthardin suuntaan kulkevat Stansin kautta.


title: Stans

text: Lentokoneyhtiö Pilatus Aircraftin tehtaat sijaitsevat Stansissa.


title: Sillit (alaheimo)

text: Sillit (Clupeinae) on sillikalojen lahkoon (Clupeiformes) ja sillien heimoon (Clupeidae) kuuluva kalojen alaheimo.


title: Sillit (alaheimo)

text: Alaheimoon kuuluu FishBasen mukaan seitsemän sukua ja 17 lajia:


title: Nevil Maskelyne

text: Nevil Maskelyne (6. lokakuuta 1732 – 20. heinäkuuta 1811) oli englantilainen tähtitieteilijä ja viides Astronomer Royal vuosina 1765–1811.


title: Nevil Maskelyne

text: Nevil Maskelyne syntyi Lontoossa ja oli Edmund Maskelynen kolmas poika. Edmund Maskelyne kuoli Nevilin ollessa 12-vuotias, minkä jälkeen perhe joutui elämään vaatimattomissa olosuhteissa. Maskelyne kävi koulua Westminster Schoolissa, jossa hän oli oppilaana vielä äitinsä kuollessa vuonna 1748. Hän kiinnostui tähtitieteestä koulua käydessään pian 25. heinäkuuta 1748 tapahtuneen auringonpimennyksen jälkeen.


title: Nevil Maskelyne

text: Maskelyne aloitti opinnot Cambridgen yliopiston St Catherine’s Collegessa vuonna 1749 ja saavutti wranglerin arvon vuonna 1754. Hänet vihittiin kirkolliseen ministerin virkaan vuonna 1755, ja hän sai opetusviran Trinity Collegessa vuonna 1756.


title: Nevil Maskelyne

text: Noin vuonna 1785 Maskelyne meni naimisiin Sophia Rosen kanssa, joka oli kotoisin Cotterstockista, Northamptonshirestä. Heidän ainoa tyttärensä oli Margaret (1786–1858), jonka poika Nevil Sotry Maskelyne (1823–1911) toimi Oxfordin yliopistossa mineralogian professorina vuosina 1856–1895. Maskelynen sisar, jonka nimi myös oli Margaret, meni naimisiin paroni Robert Cliven kanssa.


title: Nevil Maskelyne

text: Nevil Maskelyne on haudattu Purtoniin, Wiltshireen.


title: Nevil Maskelyne

text: Vuonna 1758 Maskelyne pääsi jäseneksi Royal Societyyn, jonka toimeksiannosta hän matkusti vuonna 1761 Saint Helenalle tekemään havaintoja Venuksen ylikulusta. Mittauksilla olisi ollut suuri merkitys, sillä niiden avulla olisi voitu tarkasti laskea Maan etäisyys Auringosta ja sen perusteella edelleen aurinkokunnan muidenkin planeettojen etäisyydet.


title: Nevil Maskelyne

text: Huonon sään vuoksi Venuksen ohikulusta ei voitu tehdä käyttökelpoisia havaintoja, mutta matkan aikana Maskelyne kehitti menetelmän pituusasteen määrittämiseksi Kuun aseman avulla. Menetelmä perustui Kuun ja jonkin tunnetun tähden välisen kulmaetäisyyden mittaamiseen. Palattuaan Englantiin hän jatkoi toimessaan kirkkoherran apulaisena Chipping Barnetissa ja alkoi laatia vuonna 1763 julkaistua kirjaa "The British Mariners’s Guide", jossa hän esitteli kehittämänsä menetelmän pituusasteen määrittämiseksi. Kirjassaan Maskelyne myös ehdotti, että Kuun asemat pitäisi laskea kullekin vuodelle etukäteen ja julkaista merenkulkijoille käyttökelpoisessa muodossa. Ehdotus sai Britannian hallituksen hyväksynnän, ja sen mukaisesti alettiinkin julkaista merenkulun almanakkaa, "The Nautical Almanac", joka ilmestyi ensimmäisen kerran vuonna 1766 Maskelynen johdolla vuodelle 1767 laadittuna. Maskelynen pyynnöstä valtio alkoi julkaista hänen havaintonsa vuosittain.


title: Nevil Maskelyne

text: Britannian parlamentti oli vuonna 1714 luvannut 20 000 punnan palkinnon sille, joka keksisi käyttökelpoisen ja riittävän tarkan menetelmän pituusasteen määrittämiseksi merellä. Kun John Harrison keksi kronometrin, hänen ja Maskelynen välille syntyi pitkäaikainen kiista siitä, kummalle palkinto kuuluisi. Palkintoehdokkaita arvioimaan perustettu lautakunta, Board of Longitude, lähetti Maskelynen vuonna 1763 Barbadokselle, jossa hänen tehtävänään oli määrittää saaren pääkaupungin Bridgetownin pituusaste Jupiterin kuista tehtyjen havaintojen avulla ja samalla verrata menetelmänsä tarkkuutta Harrisonin kronometriin. Kronometri osoittautui riittävän tarkaksi, mutta ennen kuin palkkio myönnettiin Harrisonille, häntä vaadittiin vielä laatimaan kronometrista täydellinen kuvaus ja rakentamaan sellaisia kaksi lisää, joista toista kokeili itse kuningas Yrjö III.


title: Nevil Maskelyne

text: Matkalla saadut tutkimustulokset saatettiin julkisuuteen Board of Longituden kokouksessa vuoden 1765 alussa. Tällöin todettiin, että Harrisonin kronometrilla Bridgetownin pituusaste oli saatu määritetyksi kymmenen meripeninkulman tarkkuudella yli 5 000 meripeninkulman merimatkan jälkeen. Maskelynen menetelmässä sen sijaan oli 30 mailin virhe. Neljä läsnä ollutta meriupseeria kuitenkin väitti vastaan, että laskut oli suoritettu Maskelynen ohjeiden mukaan ja että he olivat olleet tottumattomia suorittamaan niitä. Kun kuitenkin Kuun asemaan perustuva menetelmä edellytti taulukoita, jotka vain Maskelyne kykeni laskemaan, menetelmää ei vielä pidetty tarpeeksi käyttökelpoisena, että palkinto olisi voitu myöntää hänelle.


title: Nevil Maskelyne

text: Sillä välin kaksi edellistä Astronomer Royalia olivat kuolleet lyhyen ajan kuluessa, ja Maskelyne nimitettiin tähän virkaan pian hänen palattuaan Englantiin. Tällöin hänestä tuli viran nojalla myös longitudilautakunnan jäsen, ja tässä tehtävässään hän ei hyväksynyt palkinnon myöntämistä Harrisonille. Maskelynen ohella muutkin lautakunnan ja Royal Societyn jäsenet pitivät Kuun asemaan perustuvaa pituusasteen tieteellistä määritystä käsitteellisesti ja älyllisesti ylivertaisena mekaaniseen kronometriin verrattuna. Kun palkinto myöhemmin lopulta myönnettiin Harrisonille, se tapahtui parlamentin säätämän erityisen lain eikä lautakunnan päätöksen nojalla.


title: Nevil Maskelyne

text: Kaikesta huolimatta, vaikka kronometrit olivat tarkempia, Kuun asemaan perustuva menetelmä oli halvempi, ja se oli yleisimmin käytetty menetelmä pitkälle 1800-luvulle saakka. Koska Maskelynen havainnot ja laskemat tehtiin Greenwichin kuninkaallisessa observatoriossa, Greenwichin meridiaanista tuli myöhemmin yleismaailmallisesti käytetty nollameridiaani, ja sellaisena se hyväksyttiin kansainvälisesti vuonna 1884.


title: Nevil Maskelyne

text: Maskelyne suunnitteli myös geodeettisia tutkimuksia. Huomattavimpia niistä olivat leveysasteen pituuden mittaus Marylandissa ja Pennsylvaniasa, jonka toteuttivat Charles Mason ja Jeremiah Sixon vuosina 1766–1768, sekä Greenwichin ja Pariisin pituusasteiden erotuksen mittaus. Ranskassa mittauksia johtivat Dominique Cassini, Adrien-Marie Legendre ja Pierre Méchain, Englannissa William Roy. Tästä saivat alkunsa kolmiomittaukset, jotka myöhemmin suoritettiin kaikkialla Britanniassa. Hänen havaintonsa julkaistiin neljänä laajana niteenä vuosina 1776–1811, ja osa niistä on myöhemmin julkaistu Samuel Vincen teoksessa ”Elements of Astronomy”.


title: Nevil Maskelyne

text: Vuonna 1772 Maskelyne ehdotti Royal Societylle koetta, joka tuli myöhemmin tunnetuksi nimellä Schiehallionin koe, sen vuoren mukaan, jolla se suoritettiin. Sen tarkoituksena oli määrittää Maan tiheys luotisuoran avulla. Samanlaista koetta olivat jo aikaisemmin ehdottaneet Pierre Bouguer ja Charles-Marie de la Condamine vuonna 1738, mutta sellaista ei ollut suoritettu.


title: Nevil Maskelyne

text: Maskelyne suoritti kokeensa vuonna 1774 Shiehallionin vuorella Pertshiressä, Skotlannissa. Tämä vuori valittiin sen säännöllisen kartiomaisen muodon vuoksi, joka teki mahdolliseksi määrittää sen tilavuus tyydyttävällä tarkkuudella. Vuoren eri puolella olevien mittausasemien sijaintia näennäisesti eri leveysasteilla verrattiin niiden todellisiin, kolmiomittauksella määritettyihin, leveysasteisiin.


title: Nevil Maskelyne

text: Maskelynen tutkimustuloksista Charles Hutton päätteli, että Maan tiheys oli 4,5 kertaa veden tiheys; uudempien mittausten mukaan suhde on 5,515.


title: Nevil Maskelyne

text: Maskelynen ensimmäinen tähtitieteellinen teos oli vuonna 1760 julkaistu "A Proposal for Discovering the Annual Parallax of Sirius" ("Ehdotus Siriuksen vuotuisen parallaksin havaitsemiseksi") Myöhemmin hän kirjoitti julkaisuun "Transactions" muun muassa Venuksen ylikuluista vuonna 1761 ja 1769 tehdyistä havainnoista, vuorovedestä Saint Helenalla (1762) sekä useista Saint Helenalla ja Barbadoksella vuonna 1764 havaituista tähtitieteellisistä ilmiöistä.


title: Nevil Maskelyne

text: Maskelyne teki myös käytännöllisiä keksintöjä. Hän pystyi ensimmäisenä mittaamaan aikaa sekunnin kymmenesosan tarkkuudella.


title: Clupea

text: Clupea on sillien heimoon ("Clupeidae") ja "Clupeinae"-alaheimoon kuuluva kalasuku. Nämä ovat planktonia syöviä ulappaveden parvikaloja.


title: Clupea

text: Nykyisin "Clupea"-sukuun luetaan kolme lajia, jotka kaikki ovat taloudellisesti tärkeitä saaliskaloja: Pohjoisen pallonpuoliskon silli ("C. harengus") ja tyynenmerensilli ("C. pallasii") sekä Chilen rannikoiden "C. bentincki" ( = "Strangomera bentincki").


title: Harbour Island

text: Harbour Island on pieni saari Bahamalla. Saari sijaitsee Eleutheran edustalla ja sen ainoa asutuskeskus on Dunmore Town. Neljän neliökilometrin kokoisella saarella asuu 1 702 asukasta. Harbour Island muodostaa oman paikallishallintoalueensa, ja saarella on pitkä historia aluehallinnosta sillä Dunmore Town on Bahaman vanhin kaupunki.


title: Big Game (vuoden 2014 elokuva)

text: Big Game (teatterilevityksessä Suurriistaa) on vuonna 2014 ensi-iltansa saanut suomalainen toiminta- ja seikkailuelokuva, jonka on ohjannut Jalmari Helander. Elokuvan pääosia näyttelevät Samuel L. Jackson ja Onni Tommila. Muita elokuvan näyttelijöitä ovat muun muassa Ray Stevenson, Jim Broadbent, Felicity Huffman, Victor Garber ja Ted Levine.


title: Big Game (vuoden 2014 elokuva)

text: Elokuvan pohjalta on brittiläinen kirjailija Dan Smith kirjoittanut samannimisen kirjan "Big Game". Elokuvatoimittaja Kalle Kinnunen käsittelee elokuvan taustoja kirjassaan "Big Game - Kuinka Hollywood tuotiin Suomeen".


title: Big Game (vuoden 2014 elokuva)

text: 13-vuotias Oskari joutuu miehuuskokeeseen. Hänen kotikylässään on satoja vuosia vanha perinne, joka määrittää miehen aseman yhteisössä: kylän pojat lähetetään yksin metsään, mukanaan vain jousipyssy. Kokelaalla on yksi vuorokausi aikaa metsästää erämaasta saalis ja toimittaa se kylän miesten eteen. Oskarin mahdollisuuksia pidetään kyläläisten keskuudessa varsin heikkoina.


title: Big Game (vuoden 2014 elokuva)

text: Samaan aikaan Air Force One on Suomen ilmatilassa tuomassa Amerikan presidenttiä valtiovierailulle. Matka kuitenkin keskeytyy, sillä kone pudotetaan erämaahan. On järjestetty salaliitto, jonka tarkoituksena on kaapata presidentti. Terroristien suunnitelma onkin toteutumassa täydellisesti lukuun ottamatta yhtä odottamatonta tekijää. Oskari löytää presidentin ennen terroristeja ja päättää auttaa tätä.


title: Big Game (vuoden 2014 elokuva)

text: Alkaa laajamittainen ajojahti, jonka aikana selviää että varsin erilaisista lähtökohdista huolimatta Oskarilla ja maailman vaikutusvaltaisimmalla miehellä on paljon yhteistä. Heidän molempien on keksittävä keino selviytyä omin avuin ensimmäistä kertaa elämässään. Poika ja presidentti päättävät yhdessä näyttää maailmalle minkälaisia miehiä he ovat.


title: Big Game (vuoden 2014 elokuva)

text: Elokuvan budjetti oli noin 8,5 miljoonaa euroa. Vaikka elokuva sijoittuu Suomeen, kuvattiin elokuva Keski-Euroopassa. Kuvauksia tehtiin Alpeilla ja Saksassa.


title: Peredolskaja

text: Peredolskaja () on kylä ja maalaiskunta Novgorodin alueen Batetskin piirissä Venäjällä. Peredolskajan kylä ja kunnan keskuspaikka Novoje Ovsino sijaitsevat Laukaanjoen varrella 17 kilometriä Batetskista etelään. Peredolskajassa on 102, Novoje Ovsinossa 390 ja koko kunnassa 1 400 asukasta (vuonna 2009).


title: Peredolskaja

text: Peredolskajan kunnan pinta-ala on 437,85 neliökilometriä. Se rajoittuu pohjoisessa Batetskin piirin Batetskin ja idässä Moikan kuntiin, etelässä Novgorodin alueen Šimskin piiriin ja lännessä Leningradin alueeseen. Pinta-alasta 72,0 % on metsää, 21,0 % maatalousmaata ja 3,0 % asuinaluetta.


title: Peredolskaja

text: Kuntaan kuuluu 52 kylää: Bolšije Selištši, Bolšoi Terebets, Bolšoi Volok, Bolšoje Voinovo, Bor, Borki, Brod, Dedino, Gluhoi Berežok, Hotšuni, Koroksa, Kositskoje, Krasovitsy, Kševa, Ktšera, Lapušitsy, Lihareva Gorka, Ljožno, Ljubenets, Malyi Terebets, Malyi Volotšok, Melkovitši, Mihailovskoje, Nežatitsy, Novoje Ovsino, Obkoli, Ostrov, Otturitsy, Ožogin Volotšok, Pavšitsy, Peredolskaja, Podberezje, Podgorje, Pokrovka, Pustoški, Radovež, Redbuž, Retška, Smytš, Staroje Golubkovo, Stolbets, Straševo, Štšepino, Svetlaja, Tanina Gora, Tereboni, Tšernovitsy, Unomer, Zapolje, Zaretšnaja ja Zaupora. Kuudessa kylässä ei ole lainkaan vakituista asutusta.


title: Peredolskaja

text: Kunnan läpi kulkee Batetskin ja Šimskin välinen maantie sekä Pietarin ja Dnon välinen rautatie, jolla on Peredolskajan asema. Kylistä on linja-autoyhteydet Batetskiin ja Novgorodiin.


title: Peredolskaja

text: Paikallisista elinkeinoista tärkeimpiä ovat maa- ja metsätalous (34 % vuonna 2009), terveydenhuolto (16 %) ja koulutus (11 %). Kunnassa toimii Peredolskojen maatalousyritys. 37 % työvoimasta työskentelee kunnan ulkopuolella ja saman verran työikäisistä ei käy ansiotöissä.


title: Peredolskaja

text: Keskuskylän palveluihin kuuluvat lastentarha, koulu, kulttuuritalo, kirjasto, lääkintäasema ja posti. Eräitä julkisia palveluja on myös muissa kylissä.


title: Peredolskaja

text: Seudulta on löydetty lukuisia muinaisia asuin- ja hautapaikkoja. Podgorjen kylän lähellä sijaitseva Šum-gora on yksi Euroopan suurimmista keskiaikaisista kurgaaneista. Rakennusmuistomerkkeihin kuuluvat Terebonin kirkko, Ožogin Volotšokin, Podberezjen, Radovežin ja Terebonin tsasounat, Podgorjen ja Terebonin kartanoiden puistoalueet sekä Stolbetsin ja Zapoljen vanhat talousrakennukset. Historialliset kohteet liittyvät toiseen maailmansotaan..


title: You Stepped Out of a Dream

text: ”You Stepped Out of a Dream” on Nacio Herb Brownin säveltämä ja Gus Kahnin sanoittama musiikkikappale vuoden 1941 elokuvasta "Revyytyttö". Elokuvassa kappaleen laulaa Tony Martin kameran kuvatessa Lana Turneria, joka kävelee alas portaita loisteliaassa asussaan.


title: You Stepped Out of a Dream

text: Kappaleesta tuli 1940-luvulla hitti Glenn Millerin, Guy Lombardon ja Kay Kyserin big bandien esittämänä. Lana Turner käytti laulua tunnuskappaleenaan äänittämättä sitä kuitenkaan koskaan itse. Englantilainen pianisti George Shearing nauhoitti kappaleen vuonna 1941.


title: You Stepped Out of a Dream

text: 1950-luvulla kappale nousi suosioon jazzartistien keskuudessa ja siitä on tullut yksi tyylilajin standardeista. Dave Brubeck ja Stan Getz nauhoittivat sen vuonna 1950. Kappaleen ovat äänittäneet myös muun muassa Sonny Rollins, Nat King Cole, Eddie ”Lockjaw” Davis, Dexter Gordon, Max Roach, McCoy Tyner ja Sarah Vaughan.


title: You Stepped Out of a Dream

text: Musiikilliselta rakenteeltaan kappale on A-B-A-C. Sävellys alkaa ja päättyy C-duurissa, mutta kappaleen sävellaji vaihtuu jatkuvasti eikä siinä pysytellä missään vaiheessa pitkää aikaa samassa tonaalisessa keskuksessa.


title: Alppimaja

text: Alppimaja on Euroopan Alpeilta lähtöisin oleva rakennustyyppi. Alppimajat rakennetaan yleensä puusta. Alppimajat olivat ennen paimenten käytössä. Nykyisin alppimajat ovat matkailu- ja lomailukäytössä.


title: Alppimaja

text: Alppimajaksi sanotaan myös tilaa, jossa ilman happipitoisuus on keinotekoisesti laskettu alas ja jossa oleilemalla urheilija voi parantaa hapenottokykyään.


title: Leuciscus

text: Leuciscus on särkikalojen heimoon (Cyprinidae) ja Leuciscinae-alaheimoon kuuluva kalasuku.


title: Leuciscus

text: Sukuun kuuluu 19 lajia:


title: Suomen Vahinkovakuutus

text: Suomen Vahinkovakuutus Oy on vuonna 2012 perustettu suomalainen vahinkovakuutusyhtiö, jonka omistaa POP Pankki -ryhmä. Yhtiö markkinoi vahinkovakuutuksia yksityishenkilöille aputoiminimensä "POP Vakuutus" kautta sekä tuottaa lisäksi vahinkovakuutuspalvelut Säästöpankkiliitolle nimellä "Säästöpankin vakuutukset". Yhtiö valikoimiin kuuluvat ajoneuvo-, koti-, matka-, vene-, nuoriso- ja tapaturmavakuutukset.


title: Suomen Vahinkovakuutus

text: Suomen Vahinkovakuutuksella ei ole perinteisiä asiakaspalvelukonttoreita, vaan se myy pääasiassa digitaalisissa kanavissa. Vuoden 2018 kesäkuussa yhtiöllä oli yhteensä yli 110 000 asiakasta. POP Vakuutus oli vuonna 2016 markkinajohtaja verkossa tehdyissä autovakuutuksissa.


title: Rutilus

text:
Rutilus on särkikalojen heimoon ("Cyprinidae") ja "Leuciscinae"-alaheimoon kuuluva kalasuku.
Sukuun kuuluu 17 lajia.


title: Jim & Jill

text: Jim & Jill on Suomen suurin nuorisovaateketju. Ketjun omistaa Texmoda Fashion Group ja se on osa Modan kanta-asiakasketjua. "Jim & Jill"-ketjulla on Suomessa yhteensä 10 myymälää. Se on suuruutensa lisäksi yksi Suomen menestyneimmistä vaateketjuista, sillä esimerkiksi vuonna 2001 Moda- ja Jim & Jill-kauppiaista muodostuva osuuskunta myi vaatteita naisille noin yhdeksän ja teineille kolmetoista prosenttia enemmän kuin vuotta aiemmin.


title: Ruoho (täsmennyssivu)

text: Ruoho voi tarkoittaa seuraavia:


title: Pristinan kansainvälinen lentoasema

text: Pristinan kansainvälinen lentoasema "Adem Jashari" (, ) on kansainvälinen lentoasema, joka sijaitsee noin 15 kilometriä Pristinasta lounaaseen. Se on Kosovon ainoa lentoasema. Lentoasema on nimetty Kosovon vapautusarmeijan johtajan Adem Jasharin mukaan.


title: Rapiiri

text: Rapiiri on hoikka, teräväkärkinen yhdenkäden miekka, joka on ideaalinen pistämiseen. Miekka kehitettiin Länsi-Euroopassa 1500-luvulla ja oli yleinen ase 1500–1600-luvuilla. Tyypillinen miekka painaa 1 kg. Terän pituus on noin metrin, leveys 2,5 cm ja se päättyy ohueen ja terävään kärkeen. Miekan kahva on taidokkaasti ja koristeellisesti valmistettu suojaamaan kättä.


title: Harmaavesi

text: Harmaavesi on nimitys niille kotitalouden jätevesille, joita syntyy peseytymisessä, astioidenpesussa ja pyykinpesussa. Se ei sisällä virtsaa tai ulostetta eikä muuta käymälässä syntyvää jätettä.


title: Harmaavesi

text: Tyypillisesti tätä vettä on runsaasti, mutta se sisältää vain vähän saastuttavia aineita, kuten fosfaatteja saippuoista. Harmaaveden puhdistaminen on helpompaa, koska siihen riittää usein vain suodatus. Viemäreissä harmaavesi kuitenkin sekoittuu likaisemman WC-jätteen – eli ns. mustanveden – kanssa, jolloin sekin pitää puhdistaa jätevedenpuhdistamoissa.


title: Not Gonna Get Us

text: Not Gonna Get Us ("Нас Не Догонят") on venäläisen laulajakaksikon t.A.T.u.:n kappale 200 km/h in the Wrong Lane -studioalbumilta. Kappaleen sanoittivat Elena Kiper, Ivan Shapovalov, Valeriy Polienko sekä Sergio Galoyan, ja sen on tuottanut Trevor Horn. Kappaleen julkaisi Interscope Records albumin toisena singlenä 5. toukokuuta 2003. ”Not Gonna Get Us” on mukana myös duon -kokoelma-albumilla.


title: Not Gonna Get Us

text: ”Not Gonna Get Us” sai kriitikoilta vaihtelevia arvioita. Monet kehuivat sen tuotantoa sekä kappaleen erottuvaisuutta joukosta, mutta jotkut kriitikot eivät pitäneet kappaleen sanoituksista. Single oli maailmanlaajuisesti kaupallinen menestys, ja se päätyi listojen kymmenen parhaan joukkoon muun muassa Suomessa, Italiassa, Itävallassa, Ruotsissa, Belgiassa, Irlannissa ja Britanniassa. Kappale pääsi myös Yhdysvaltain Hot Dance Club Songs -listan kärkeen, ja se oli yhtyeen ainoa Yhdysvaltain listoilla kärkeen päässyt kappale.


title: Not Gonna Get Us

text: Kappaleelle on kuvattu myös musiikkivideo, jonka ohjasi Ivan Shapovalov. ”Not Gonna Get Us” on esitetty muun muassa MTV Movie Awardseilla vuonna 2003 ja Eurovision laulukilpailussa vuonna 2009, jolloin t.A.T.u. yhdisti osan kappaletta esitykseensä väliaikanumerossa Aleksandrovin yhtyeen kanssa.


title: Vuoristo-Karabahin sota

text: Vuoristo-Karabahin sota oli konflikti Azerbaidžanin sisällä sijaitsevalla armenialaisten asuttamalla Vuoristo-Karabahin alueella vuosina 1992–1994. Se sai alkunsa vuonna 1988 Vuoristo-Karabahin alueen päätettyä kansanäänestyksellä liittymisestä osaksi Armeniaa, mitä silloinen Azerbaidžanin neuvostotasavalta ja Neuvostoliitto eivät hyväksyneet.


title: Vuoristo-Karabahin sota

text: Selkkauksesta koitui ensin väkivaltaisia yhteydenottoja vuoristoalueen armenialaisten ja azerien kesken. Armenialaisiin kohdistuneita vainoja tapahtui muun muassa Sumqayıtissa vuonna 1988. Vuonna 1990 levottomuudet siirtyivät Azerbaidžanin pääkaupunkiin Bakuun, jossa hyökättiin armenialaisia vastaan ja Neuvostoliitto katkaisi levottomuudet lopulta väkivaltaisesti armeijan voimin. Laajamittaiseksi sodaksi konflikti muuttui vuonna 1992, jolloin armenialaiset valtasivat Xocalın kaupungin Vuoristo-Karabahissa.


title: Vuoristo-Karabahin sota

text: Vuoristo-Karabah julistautui itsenäiseksi valtioksi vuonna 1991, mutta sitä ei ole tunnustettu kansainvälisesti. Osapuolet sopivat tulitauosta toukokuussa 1994. Varsinaista rauhaa ei ole koskaan solmittu, vaan konflikti on jäätyneessä tilassa.


title: Vuoristo-Karabahin sota

text: Vuoristo-Karabahia hallitsivat pitkään "melik"-arvonimellä tunnetut armenialaiset ruhtinaat, joiden onnistui säilyttää osittainen autonomia usein myös silloin, kun historian aikana muuta armenialaista aluetta hallitsivat ulkopuoliset. Armenialaiset ovat kristittyjä, mutta myös muslimien historia alueella ulottuu vähintään 1500-luvulle saakka, jolloin aluetta hallitsi safavidien Persia. Kristityt asuivat tyypillisesti aloillaan, kun taas muslimipaimentolaiset käyttivät aluetta karjansa kesälaitumina ja muuttivat tavallisesti alemmas vuorilta talven tullessa. Tämän liikkeen takia alueen väestö lienee ollut historiallisesti muslimienemmistöinen kesäisin ja vastaavasti kristitty talvisin. Vuoristo-Karabah päätyi Venäjän keisarikunnan alaisuuteen vuonna 1805.


title: Vuoristo-Karabahin sota

text: 1900-luvun alun mullistusten jälkeen Venäjällä nousivat valtaan bolševikit. Vuoristo-Karabahin sotaa edeltänyt tilanne oli seurausta heidän alueen hallinnosta tekemistään päätöksistä. Vuonna 1921 Vuoristo-Karabahista päätettiin tehdä osa Azerbaidžanin sosialistista neuvostotasavaltaa. Päätökseen vaikutti muun muassa Turkin tuki Azerbaidžanille sekä taloudelliset syyt. Azerbaidžanista haluttiin luoda yhtenäinen alue siten että paimentolaisten ei tarvitsisi ylittää neuvostotasavaltojen rajaa liikutellessaan karjaansa ylänköjen ja alankojen laidunmaiden välillä. Armenialaisille luotiin kuitenkin autonominen alue Azerbaidžanin sisällä ja sen rajat piirrettiin siten että valtaosa sen väestöstä oli armenialaisia. Alueella oli vain yksi merkittävä azerien asutuskeskus, Şuşan kaupunki. Raja piirrettiin myös siten että autonomisella alueella ei ollut yhteistä rajaa Armenian sosialistisen neuvostotasavallan kanssa. Armeniasta alueen erotti Punainen Kurdistan. Myöhemmin sodan puhjettua yksi armenialaisten päätavoitteista oli rajayhteyden luominen Armeniaan.


title: Vuoristo-Karabahin sota

text: Neuvostoliiton aikana Vuoristo-Karabah oli syrjäseutua. Vuosina 1945, 1965 ja 1977 armenialaiset tekivät vetoomuksia alueen liittämisestä Armeniaan, mutta niihin ei kiinnitetty huomiota. Samaan aikaan alueen väestön koostumus muuttui pikku hiljaa azerien hyväksi. Vuonna 1926 alueella oli 117 000 armenialaista ja 13 000 azeria. Vuonna 1979 vastaavat luvut olivat 123 000 ja 37 000. Armenialaiset, joilla ei ollut juurikaan uramahdollisuuksia Azerbaidžanissa, muuttivat usein alueen ulkopuolelle Armeniaan tai Venäjälle. Samaan aikaan azereita muutti alueen kyliin ja kaupunkeihin.


title: Vuoristo-Karabahin sota

text: Helmikuussa 1988 Vuoristo-Karabahin alueesta tuli Neuvostoliiton ensimmäinen alue, joka uhmasi suoraan keskushallinnon valtaa. Paikallisen neuvoston armenialaiset edustajat päättivät 20. helmikuuta esittää keskushallinnolle pyynnön Vuoristo-Karabahin liittämisestä Armeniaan. Politbyroo ei hyväksynyt pyyntöä, mutta liikkeelle lähti kehitys, jossa useat eri Neuvostoliiton alueet alkoivat antaa niiden hallinnollisena eliminä toimineille neuvostoille valtaa, kun niitä oli aiemmin pidetty vain kumileimasimina. Karabahin kysymys oli nyt myös noussut päivänpolitiikkaan. Vuoristo-Karabahin pääkaupungissa Stepanakertissa sijainneella elektronisten laitteiden osia valmistaneella tehtaalla järjestettiin Neuvostoliiton ensimmäinen lakko lähes 70 vuoteen. Lakko hidasti tai pysäytti radioiden ja televisioiden tuotannon muilla tehtailla muualla Neuvostoliitossa. Armenian pääkaupungissa Jerevanissa oli 18. helmikuuta aloitettu mielenosoitus ympäristöasioiden puolesta. Aluksi se keräsi vain muutaman sata mielenosoittajaa, mutta Karabahin tilanteen noustua esille mielenosoittajien määrä alkoi kasvaa päivittäin ja mielenosoitus muuttui luonteeltaan kansallismieliseksi. 25. helmikuuta mielenosoituksiin osallistui yli miljoona henkilöä, eli noin neljännes koko neuvostotasavallan väestöstä. Paikallinen kommunistinen puolue menetti otettaan ja valta alkoi siirtyä vastaperustetulle Karabahin komitealle, jonka johtaja Levon Ter-Petrosjan alkoi pian nostaa esille Karabahin tilanteen lisäksi muita poliittisia kysymyksiä.


title: Vuoristo-Karabahin sota

text: Jännitteiden kasvaessa Karabahissa helmikuussa satoja azereja lähti Etelä-Armeniasta Azerbaidžaniin uhkailujen takia. Heidät sijoitettiin Sumqayıtin kaupunkiin Kaspianmeren rannalle. Kaupungissa järjestettiin armenialaisten vastaisia mielenosoituksia ja 28. helmikuuta väkijoukko alkoi hyökätä kaupungin armenialaisten koteihin. Neuvostojoukkojen onnistui palauttaa järjestys vasta 20 tuntia myöhemmin, jolloin 26 armenialaista ja 6 azeria oli jo saanut surmansa. Kaupungin 14 000 armenialaista pakenivat kaupungista. Armeniassa tapahtumia alettiin kutsua uudeksi kansanmurhaksi ja neuvostoviranomaisten salailu ja tapahtumien tutkinnan puute lisäsivät syttynyttä vihaa entisestään. Armenialaiset alkoivat nyt myös lähteä muualta maasta Armeniaan ja vastaavasti azereita muutti Armeniasta Azerbaidžaniin. Sumqayıtin tapahtumat toistuivat Bakussa 13. tammikuuta 1990 tapahtumissa, jotka tulivat tunnetuksi mustana tammikuuna. Azerimielenosoittajat, joiden mukana oli Armeniasta tulleita pakolaisia, hyökkäsivät kaupungin armenialaisia vastaan ja yli 90 henkilöä kuoli. Politbyroo päätti lähettää armeijan palauttamaan järjestystä ja panssarivaunut saapuivat kaupunkiin keskiyöllä 20. tammikuuta. Armeijan joukot ampuivat siviilejä ja jotkut paikalliset vastasivat tuleen. Tapahtumien päättyessä 120 bakulaista ja 21 sotilasta oli kuollut. Vaikka neuvostojoukkojen onnistui jälleen palauttaa järjestys, verenvuodatus johti mielenosoituksiin ja tuhannet polttivat julkisesti puolueen jäsenkirjansa.


title: Vuoristo-Karabahin sota

text: Kesällä 1991 neuvostojoukot ja Azerbaidžanin poliisi yrittivät palauttaa järjestyksen Vuoristo-Karabahissa, mikä johti vielä pienimuotoisiin yhteenottoihin armenialaisten kanssa. Vallankaappausyritys Moskovassa elokuussa jätti valtatyhjiön, johon armenialaiset olivat varustautuneet azereja paremmin. Azerbaidžan julistautui itsenäiseksi 30. elokuuta, mutta vallassa pysyivät entiset puoluejohtajat, kuten maan ensimmäinen presidentti Ayaz Mütəllibov. Armenia oli sen sijaan valinnut jo vuonna 1990 Neuvostoliiton ensimmäisen kommunistisen puolueen ulkopuolelta muodostetun hallituksen Levon Ter-Petrosjanin johdolla. Maa järjesti läpimenneen kansanäänestyksen itsenäisyydestä 21. syyskuuta ja Ter-Petrosjan valittiin maan ensimmäiseksi presidentiksi 16. lokakuuta.


title: Vuoristo-Karabahin sota

text: Vuoristo-Karabahista oli tullut nyt osa kansainvälisesti tunnustettua Azerbaidžanin valtiota. Armenia ei halunnut luopua alueesta, muttei myöskään halunnut että sitä syytettäisiin toisen itsenäisen valtion alueen valtaamisesta. Niinpä Vuoristo-Karabahin armenialaiset julistautuivat itsenäiseksi. Vaikka Armeniakaan ei virallisesti tunnustanut maata, se kuitenkin käytännössä hallitsi sen hallintoa ja armeijaa. Boris Jeltsin yritti keväällä 1991 välittää osapuolten välille rauhansopimuksen, mutta yritykset kariutuivat, kun azerbaidžailaisia virkamiehiä kuljettanut helikopteri ammuttiin alas. Tapahtumien jälkeen Bakussa äänestettiin Vuoristo-Karabahin autonomian lakkauttamisesta ja Stepanakert nimettiin uudelleen Xankəndiksi. Vuoristo-Karabahin armenialaiset vastasivat järjestämällä kansanäänestyksen itsenäisyydestä 10. joulukuuta. Azerien boikotoimassa äänestyksessä 99 % äänestäneistä äänesti itsenäisyyden puolesta. Kun vielä Neuvostoliitto lakkautettiin virallisesti 31. joulukuuta sota oli väistämätön.


title: Vuoristo-Karabahin sota

text: Neuvostoliiton aikana monet armenialaiset olivat toimineet neuvostoarmeijan päällystötehtävistä ja Armenian puolella oli tätä kautta sotilaskokemusta omaavia henkilöitä. Azereille ei Neuvostoliiton muiden muslimivähemmistöjen tapaan tavallisesti annettu muita kuin takarintaman tehtäviä. Azerbaidžanin asevoimat olivat myös hajanaisempia ja monet yksiköt olivat uskollisempia komentajilleen kuin valtiolle. Sodan alussa armenialaisten puolella taisteli kaksi puolisotilaallista joukkoa, Aramo ja Arabo, joista etenkin jälkimmäistä syytettiin sittemmin verilöylyjen toteuttamisesta. Armenia on kiistänyt sotilaallisen osallistumisensa sotaan, mutta ei kiistänyt alueella saattaneen toimia armenialaisia vapaaehtoisia. Human Rights Watchin joulukuussa 1994 julkaiseman tutkimuksen mukaan Karabahin armenialaisten puolella taisteli kuitenkin Armenian vakinaisen armeijan joukkoja.


title: Vuoristo-Karabahin sota

text: Molempien sodan osapuolten joukoissa taisteli myös maiden ulkopuolelta tulleita taistelijoita, kuten esimerkiksi tšetšeeni Šamil Basajev ja Yhdysvalloissa syntynyt armenialaistaustainen Monte Melkonian, joka sittemmin sai kansallissankarin maineen Armeniassa. Heillä ei ollut sodan ratkaisun kannalta merkitystä. Suurempi rooli sodassa oli Venäjällä. Neuvostoliiton hajotessa Kaukasukselle jäi sinne sijoitetuissa sotilasyksiköissä palvelleita venäläisiä, ukrainalaisia ja valkovenäläisiä sotilaita. He toimivat palkkasotilaiden tapaan molempien osapuolten puolella esimerkiksi ajaen panssarivaunuja, käyttäen kenttätykistöä ja lentäen lentokoneita. Entisen Neuvostoliiton sotilaskaluston jakamisesta siitä irrottautuneiden valtioiden välillä sovittiin Taškentissa toukokuussa 1992. Azerbaidžaniin oli Neuvostoliiton aikana sijoitettu enemmän sotilasyksiköitä ja se sai tätä kautta käyttöönsä enemmän kalustoa sopimuksen nojalla. Venäjän virallinen politiikka kääntyi vuoden 1992 lopulla venäläisvastaisena pidettyä Azerbaidžania vastaan ja Armenian puolelle. Ter-Petrosjanin mukaan Venäjä toimitti sodan aikana aseita armenialaisille siten, että azerien materiaaliylivoima tasoittui.


title: Vuoristo-Karabahin sota

text: Sodan ensimmäinen vaihe käytiin useiden eri pienten alueiden hallinnasta Vuoristo-Karabahissa. Azerit yrittivät kukistaa Stepanakertia Grad-raketeilla ja armenialaiset tulittivat azerien hallitsemaa Şuşaa. Tärkeämpi tavoite armenialaisille oli kuitenkin Xocalın kylän ja siten alueen ainoan lentokentän valtaaminen. Armenialaiset hyökkäsivät yöllä 25–26. helmikuuta ja heidän tukenaan oli entisen Neuvostoliiton panssarirykmentin rippeet. Kylää puolustamassa oli vain noin 160 azeria ja aamulla he ja siviilit vetäytyivät kylästä. Vetäytymässä olleita ihmisjoukkoja tulitettiin ja 485 henkilöä kuoli sodan pahimmassa verilöylyssä. Mütəllibov yritti ensin hiljentää uutiset verilöylystä, mutta tiedon vuodettua julkisuuteen hänen oli pakko erota. Tuhannet azerit liittyivät nyt vapaaehtoisina armeijaan. Armenialaisten maine kärsi verilöylyn takia, mutta he saattoivat nyt tuoda alueelle täydennyksiä ilmateitse Armeniasta. Seuraava heidän kohteensa oli Şuşa. Alun perin hyvien puolustusasemiensa takia rakennettu kaupunki kukistui suhteellisen nopeasti 8.–9. toukokuuta 300 henkeä vaatineen taistelun jälkeen. Vaikka kaupunki kärsi taistelussa vain pieniä vaurioita, armenialaiset sytyttivät sen tuleen valtaamisen jälkeen. Kaupungissa on edelleen vain murto-osa sen sotaa edeltäneestä väestöstä. Toinen suuri menetys azereille oli Laçınin kaupunki, jonka he hylkäsivät armenialaisten edetessä. Kaupungin valtaus yhdisti nyt Vuoristo-Karabahin ja Armenian, mikä helpotti täydennysten saapumista entisestään.


title: Vuoristo-Karabahin sota

text: Azerit saivat koottua itsensä kesällä 1992. Mütəllibovin seuraajaksi oli kesäkuussa 1992 valittu Əbülfəz Elçibəy. Hän aloitti azerien hyökkäyksen ja azerit valtasivat Šahumjanin piirin Vuoristo-Karabahista pohjoiseen ja etenivät sen jälkeen vielä Vuoristo-Karabahin pohjoisosiin. Maan sisäiset ristiriidat tekivät kuitenkin alkuvuodesta 1992 aiemmat voitot tyhjiksi. Maan puolustusministeri Rasim Gaziev ja eversti Suret Husseinov alkoivat suunnitella vallankaappausta ja vetivät miehiä rintamalta jättäen samalla Armenian ja Vuoristo-Karabahin välisen Kəlbəcərin piirikunnan puolustamatta. Huhtikuussa 1993 armenialaiset hyökkäsivät alueelle ja valtasivat sen muutamassa päivässä. Useat sadat alueelta lähteneet pakolaiset, suuri osa heistä kurdeja, menehtyivät paetessaan vuorten yli. Kəlbəcərin valtauksen jälkeen viljaa Armeniaan toimittanut Turkki sulki Armenian vastaisen rajansa Azerbaidžanin tueksi. Yhdistyneet kansakunnat vei läpi päätöslauselman 822, jossa se vaati yhteenottojen lopettamista ja vielä erikseen armenialaisten vetäytymistä Kəlbəcərista ja muilta Azerbaidžanilta vallatuilta alueilta.


title: Vuoristo-Karabahin sota

text: Azerbaidžanin sisäiset ongelmat kärjistyivät eversti Husseinovin joukkojen aloitettua kapinan 4. kesäkuuta heidän otettuaan ensin haltuunsa poisvetäytyneen venäläisen laskuvarjodivisioonan varustuksen Gəncəssa. Kahden viikon päästä Elçibəy oli paennut pääkaupunki Bakusta. Seuranneen neljän sekavan kuukauden aikana azerit kärsivät huomattavia tappiota taistelukentällä. Armenialaiset valtasivat Ağdamin, Füzulin, Cəbrayılin ja Qubadlın. Maan parlamentti kutsui apuun veteraanipoliitikko Heydər Əliyevin, joka järjesti Elçibəyn syrjäyttäneen äänestyksen parlamentissa ja nousi itse presidentiksi 3. lokakuuta 98,3 % äänisaaliilla, jota ei todennäköisesti saavutettu rehellisesti. Əliyev lakkautti useita armeijan yksiköitä ja pidätytti niiden komentajia. Hän oli hankkiutunut näin eroon mahdollisista vastustajistaan, mutta ongelmana oli nyt uusien yksiköiden luominen. Kahden kuukauden ajan hän kävi salaisia neuvotteluja Vuoristo-Karabahin armenialaisten johtajan Robert Kotšarjanin kanssa, mutta valmisteli samalla myös armeijansa uudistuksia. Joulukuussa 1993 azerit aloittivat talvihyökkäyksensä ja taistelut olivat nyt verisempiä kuin sodassa aiemmin. Azerit menettivät joulukuun ja seuraavan vuoden toukokuun aikana noin 4 000 miestä ja armenialaiset noin 2 000. Sodan verisin yksittäinen yhteenotto käytiin Kəlbəcərin pohjoispuolella. Epäonnistuneen hyökkäyksen jälkeen azerit vetäytyivät ja noin 1 500 heistä kuoli armenialaisten tykkitulessa. Molempien osapuolten voimat olivat nyt lopussa ja tätä kautta rauhanneuvottelut tulivat mahdolliseksi.


title: Vuoristo-Karabahin sota

text:
Euroopan turvallisuus- ja yhteistyökonferenssi eli ETYK oli perustanut 49 sen jäsenvaltiota käsittäneen Minsk-konferenssin keväällä 1992. Sen alkuperäisenä ajatuksena oli järjestää rauhankonferenssi vastaitsenäistyneen Valko-Venäjän pääkaupungissa Minskissä. Kun taistelut suunnitelmista huolimatta jatkuivat, Minsk-konferenssista tuli yhdeksän valtiota käsittänyt Minsk-ryhmä. Ryhmän rauhantunnusteluja johdettiin sodan aikana huonosti ja ryhmän venäläiset ja länsimaiset diplomaatit alkoivat pian kilpailla keskenään. Venäläinen lähettiläs Vladimir Kazimirov neuvotteli 12. toukokuuta 1994 voimaan tulleen tulitaukosopimuksen käytännössä ilman muiden Minsk-ryhmän jäsenten apua. Kazimirovin alkuperäisen suunnitelman mukaan tulitauon tueksi Karabahin eturintamalle olisi sijoitettu 1 800:n miehen vahvuinen venäläinen rauhanturvajoukko. Azerbaidžanin puolustusministeri kieltäytyi allekirjoittamasta sopimuksen tätä kohtaa. Tulitauko piti kuitenkin lopulta rauhanturvaajien puutteesta huolimatta.
Armenian ja Azerbaidžanin välillä ei ole lopullista rauhansopimusta ja ajoittaisia rajakahakoita esiintyi edelleen.


title: Vuoristo-Karabahin sota

text: Vuoristo-Karabahin sota jätti jälkeensä suuren joukon pakolaisia. Human Rights Watchin mukaan yhteensä 750 000–800 000 joutui lähtemään kodeistaan Vuoristo-Karabahista, Armeniasta ja armenialaisten miehittämiltä Azerbaidžanin alueilta vuosien 1988 ja 1994 välillä. Kaikki ennen sotaa Vuoristo-Karabahissa asuneet 40 000 azeria oli pakotettu lähtemään vuoden 1992 puoliväliin mennessä. Touko-kesäkuussa 1992 armenialaisten valtaamalta Laçınin alueelta lähti pakoon noin 30 000 azerbaidžanilaista, joista suuri osa oli kurditaustaisia. Suurin joukko pakolaisia syntyi armenialaisten valloittaessa Karabahia ympäröineet azerialueet, kuten Kəlbəcərin, Ağdamin, Füzulin, Cəbrayılin ja Qubadlın vuoden 1993 puolella. Näiltä alueilta lähti arviolta 450 000-500 000 pakolaista. Azerbaidžanissa pakolaiset asutettiin väliaikaisiin asumuksiin, kuten kouluihin, telttaleireille ja jopa käyttämättömiin junavaunuihin. Pakolaisten asuttaminen parempiin tiloihin on ollut hidasta ja viimeiset pakolaisleirit suljettiin vasta vuonna 2007.


title: Vuoristo-Karabahin sota

text: Suurin osa Azerbaidžanista pakolaisiksi lähteneistä armenialaisista lähti ennen varsinaisen sodan puhkeamista armenialaisvastaisten mellakoiden takia vuosien 1988 ja 1991 välillä. Yhteensä heitä lähti maasta noin 350 000. Sodan aikana azerien hyökkäys Vuoristo-Karabahin pohjoisosiin kesäkuussa 1992 aiheutti noin 40 000 henkilön pakolaisuuden. Armenialaiset valtasivat suurimman osan tästä alueesta myöhemmin takaisin ja kodeistaan lähteneet saattoivat palata takaisin. Sodan voitto toi valtaa Karabahin poliitikoille ja armenialaisille kenraaleille. Alun perin Vuoristo-Karabahissa vaikuttaneesta Robert Kotšarjanista tuli sotasankari ja hän nousi Ter-Petrosjanin hallitseman Armenian pääministeriksi vuonna 2007. Hänellä ja hänen kannattajillaan oli kovempi linja Vuoristo-Karabahin suhteen kuin Ter-Petrosjanilla, joka yritti ajaa läpi rauhansopimusta. Ter-Petrosjan erosi helmikuussa 1998 ja Kotšarjan nousi vaaleilla presidentiksi kuukautta myöhemmin.


title: Sarnen

text: Sarnen on kaupunki Keski-Sveitsissä. Se on Obwaldenin kantonin väkiluvultaan suurin kunta ja kantonin hallinnollinen keskuspaikka. Kunnassa on runsaat 10 000 asukasta.


title: Sarnen

text: Sarnen sijaitsee Sarnerseen pohjoispuolella, parikymmentä kilometriä Luzernista etelään. Sarnenin korkein vuori on Fürstein (2 040 m mpy.) Sarner Aa -joki virtaa Sarnenin läpi.


title: Sarnen

text: Zentralbahnin Luzern–Meiringen–Interlaken Ost-rautatie ja moottoritie A8 Hergiswilistä Spieziin kulkevat Sarnenin kautta.


title: Tokion pommitukset

text:
Tokion pommitukset tai Tokion palopommitukset (Operation Meetinghouse) maaliskuussa 1945 olivat historian tuhoisin ilmapommitus. Terminä sana "Meetinghouse" (ts. suom. "Tapaamisen/tapaamisten talo") tarkoittaa Kiinassa paikkaa, jossa solmitaan tärkeitä päätöksiä.
Yhdysvallat lähestyi Toisessa maailmansodassa Japania. Maa kehitti kauas kantavan B-29-pommikoneen. Näillä Yhdysvallat saattoi pommittaa Japanin kaupunkeja. Niissä oli paljon pieniä asepajoja asutuksen keskellä.


title: Tokion pommitukset

text: Niinpä siviilit joutuivat sodan kohteiksi. Lisäksi pommituksilla pyrittiin painostamaan Japanin keisaria rauhaan. 279 konetta hyökkäsi 9-10. maaliskuuta 1944 monena aaltona pudottaen 1665 tonnia palopommeja. Nämä muuttivat Tokion puolessa tunnissa tuliseksi pätsiksi. Palokunta ei kyennyt valtavaa paloa sammuttamaan. Ilmatorjunta pudotti vain 14 konetta. Ihmisiä kiehui elävältä lammikoihin ja vesisäiliöihin. Neljäsosa kaupungista paloi. 100 000 kuoli. Yli miljoona jäi kodittomiksi.


title: Tokion pommitukset

text: Pienimuotoinen Doolittlen isku toteutettiin huhtikuussa 1942.strategiset pommitukset alkoivat vuonna 1944, kun raskas B-29-pommikone otettiin käyttöön 24. marraskuuta alkoivat pommituslennot. Pommilentoja tekivät myös B-24 -tyyppiset raskaat pommituskoneet.


title: Tokion pommitukset

text: Ensi kertaa Tokion pudotettiin iso määrä palopommeja 25. helmikuuta.


title: Tokion pommitukset

text: 9.–10. maaliskuuta 1945 toteutettu "Operaatio Meetinghouse" on historian tuhoisin ilmapommitus. Siinä kuoli enemmän ihmisiä kuin Hiroshimassa, Nagasakissa tai Dresdenissä, arvioiden mukaan noin 100 000 henkeä, ja 41 neliökilometrin laajuinen alue Tokiosta tuhoutui täysin. Tokio oli maailman tiheimmin asuttu kaupunki, sen rakennukset olivat pääosin puutaloja, ja sää oli pommitusyönä hyvin tuulinen. Kaupunkiin pudotettiin 1600 tonnia palopommeja.


title: Tokion pommitukset

text: Pommitusyksikön komentaja Curtis Le May valitsi mattopommituksen palopommeilla, koska piti niitä tehokkaampina kuin mitä epävarmemmat tarkkuuspommitukset olivat. Pommikoneiden lentäjät pitivät tehtävää vaikeana, koska koneiden tuli lentää matalalla ja yöllä. Lisäksi koneista oli vähennetty puolustuskonekiväärejä, jotta saataisiin pommeja mahtumaan. Epäilyistä huolimatta tehtävä onnistui hyvin. Vain 14 konetta katosi. Japanilaisten ilmatorjunta oli tehoton.


title: Tokion pommitukset

text: Pommikoneet pudottivat palopommilastejaan kolme tuntia. Pommituksen tuloksena oli Tokioon syntynyt valtava tulimyrsky. Monet ihmiset hiiltyivät ja jotkut kiehuivat vesisäiliöihin kuoliaiksi. Vain ajoissa pakoon juosseet pelastuivat. Jälkikäteen viimeisten koneiden lentäjät kertoivat haistaneensa palavan lihan hajun. Monet tulipalot yhdistyivät puolessa tunnissa tulimyrskyksi. Tuhoutuneella alueella asui noin 1,5 miljoonaa ihmistä, joten esitetyt arviot uhrien määrästä voivat olla pienempiä kuin todellinen uhriluku.


title: Tokion pommitukset

text: Japanin keisarillinen palatsi sijaitsi tuhoutuneen alueen lähellä, ja keisari Hirohito vieraili vaurioituneella alueella pommituksen jälkeen. Sen on sanottu vaikuttaneen keisarin haluun solmia rauha, mutta vielä heinäkuussa 1945 hän ei hyväksynyt Potsdamin julistuksen mukaista antautumista. Muun muassa Tokion liikekeskus "Ginza" kärsi erittäin pahoja vaurioita.


title: Tokion pommitukset

text: Vuosina 1948–1951 Sumidan alueelle Yokoamichon puistoon kerättiin 105 400 Tokion pommituksissa kuolleen ihmisen tuhkat. Muistomerkki uhreille paljastettiin vuonna 2001.


title: Viherhaarakas

text: Viherhaarakas ("Ramaria abietina") on haarakkaiden sukuun kuuluva sienilaji.


title: Viherhaarakas

text: Itiöemä on yläosasta väriltään oliivinvihreä, sinivihreä tai okrankeltainen. Jalkaosasta itiöemä on valkoinen ja nukkamainen.


title: Viherhaarakas

text: Viherhaarakasta esiintyy havumetsissä.


title: All About Us

text: All About Us on venäläisen laulajakaksikon t.A.T.u:n kappale, joka julkaistiin singlenä 12. syyskuuta 2005 heidän toiselta englanninkieliseltä studioalbumiltaan "Dangerous and Moving". Kappale julkaistiin myös duon toisella venäjänkielisellä studioalbumilla "Ljudi-invalidy". Kappaleen sanoittivat Billy Steinberg, Josh Alexander, sekä australialainen tuotantoryhmä The Veronicas, ja sen tuottivat Martin Kierszenbaum sekä Robert Orton. Universal Music Russia sekä Interscope valitsivat kappaleen albumin johdantosingleksi maaliskuussa 2005.


title: All About Us

text: Kappale sai kriitikoilta pääosin positiivisen vastaanoton, jotka yllättyivät sen kunnianhimoisuudesta ja pitivät sitä albumin kohokohtana. Kaupallisesti kappale menestyi erittäin hyvin listoilla, sijoittuen monien Euroopan maiden listoille ja siitä tuli menestys Pohjois-Amerikassa ja Oseaniassa. Kappaleelle on tehty myös musiikkivideo, jossa duon tytöt juoksevat pakoon toisiaan. Videota pidettiin kriitikoiden ja fanien keskuudessa kiistanalaisena, varsinkin sen järkyttäviä grafiikoita.


title: All About Us

text: Metalliyhtyeet Sonic Syndicate (2007) ja Kypck (2016) ovat tehneet kappaleesta coverversion.


title: Cadillac V16

text: Cadillac V16 oli vuosina 1930–1940 valmistettu iso loistoauto. 1930–1937 valmistettiin auton ensimmäistä korimallia ja 1938–1940 toista korimallia.


title: Cadillac V16

text: Cadillac V16 on harvinainen 16-sylinterinen sarjatuotantoauto. 16-sylinteriset automallit ovat aina olleet hyvin harvinaisia ja Cadillac V16 on ainoita 16-sylinterisiä sarjatuotantoautoja. Kansiventtiilimoottorin iskutilavuus on 7,4 litraa.


title: Cadillac V16

text: Cadillacin V16- ja V12-malleja valmistettiin 1930-luvulla lähes yhtä paljon kuin maailman muita superautoja yhteensä. Kilpailijat valmistivat myös V16- ja V12-sylinterisiä loistoautoja, esimerkiksi V16-moottorilla varustettu Marmon Sixteen (1931-1933), mutta ne eivät olleet yhtä suosittuja kuin Cadillac V16. 1930-luvun lama lopetti Yhdysvalloissa monia autotehtaita ja myös Cadillacin kilpailija loistoautojen valmistaja Marmon joutui lopettamaan autonvalmistuksen 1933. Cadillacin 16-sylinterinen loi merkille loistoauton imagon. V8-moottoriset Cadillacit olivat kuitenkin paljon yleisempiä kuin V12- ja V16-mallit.


title: Cadillac V16

text: Cadillacin V16-moottori painaa apulaitteineen 590 kiloa.


Cadillac V16


title: Boliviankotinga

text: Boliviankotinga ("Lipaugus uropygialis") on kotingojen heimoon kuuluva varpuslintu.


title: Boliviankotinga

text: Boliviankotingaa tavataan Bolivian keski- ja länsiosissa ja Perun kaakkoisosissa. Sen kannaksi arvioidaan 1 000–2 499 yksilöä. Laji on vähenemässä ja se on luokiteltu vaarantuneeksi.


title: Ruostekotinga

text: Ruostekotinga ("Lipaugus unirufus") on kotingojen heimoon kuuluva varpuslintu.


title: Ruostekotinga

text: Ruostekotingaa tavataan Meksikosta Etelä-Amerikan luoteisosiin ulottuvalla alueella. Sen kannaksi arvioidaan 50 000–499 999 yksilöä. Laji on luokiteltu elinvoiomaiseksi.


title: IUS:n marssi

text: IUS:n marssi ( "Гимн Международного союза студентов") oli suosittu työväenlaulu. IUS on kansainvälinen opiskelijajärjestö International Union of Students.


title: IUS:n marssi

text: Laulun suomenkieliset sanat alkavat: "Kaukaiset mantereet laulumme toistaa.." Toisessa säkeistössä oli ongelmallinen säe "Ihmisen tehtävä uutta on luoda, "luonnolta vallata antimet sen". Tietomme, taitomme tahdomme tuoda puolesta maailman onnellisen." Myös kertosäkeen "Uskomme on horjumaton" on vaikuttanut aikansa eläneeltä. Sittemmin koko laulu on menettänyt suosionsa eikä sitä löydy edes Youtubesta suomeksi...


title: IUS:n marssi

text: Laulun on säveltänyt kuuluisa neuvostoliittolainen säveltäjä Vano Muradeli vuonna 1949.


title: Piiskakotinga

text: Piiskakotinga ("Lipaugus vociferans") on kotingojen heimoon kuuluva varpuslintu.


title: Piiskakotinga

text: Piiskakotingaa tavataan Boliviassa, Brasiliassa, Kolumbiassa, Ecuadorissa, Ranskan Guianassa, Guyanassa, Perussa, Surinamessa ja Venezuelassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Viirukurkkukotinga

text: Viirukurkkukotinga ("Lipaugus lanioides") on kotingojen heimoon kuuluva varpuslintu.


title: Viirukurkkukotinga

text: Viirukurkkukotingaa tavataan Kaakkois-Brasiliassa. Sen kannaksi arvioidaan vähintään 10 000 yksilöä. Laji on vähenemässä elinympäristöjen tuhoutumisen takia, ja se on luokiteltu silmälläpidettäväksi.


title: Haavakotinga

text: Haavakotinga ("Lipaugus streptophorus") on kotingojen heimoon kuuluva varpuslintu.


title: Haavakotinga

text: Haavakotingaa tavataan Brasiliassa, Guyanassa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Lapinrousku

text: Lapinrousku ("Lactarius lapponicus") on rouskujen sukuun kuuluva sienilaji.


title: Lapinrousku

text: Lakki on väriltään oranssinruskea. Heltat ovat nuorilla sienillä valkoisia, myöhemmin ne punertuvat. Lakki on muodoltaan kuperanlaakea ja keskellä on kuoppa. Malto on punakeltaista.


title: Lapinrousku

text: Lapinrouskua tavataan puronvarsilla, sekametsissä ja tuntureiden alaosissa. Erityisesti sitä esiintyy tunturikoivikoissa.


title: Kalle Komulainen

text: Kalle Komulainen (s. 28. tammikuuta 1917 Kuhmo) on suomalainen runoilija.


title: Nils Erik Wallen

text: Nils Erik Wallen (s. 26. helmikuuta 1917 Helsinki) on suomalainen kirjallisuuden tutkija.


title: Marjatta Seppälä

text: Salme Marjatta Seppälä (s. 28. maaliskuuta 1917 Hämeenlinna) on suomalainen kirjailija.


title: Ingmar Nykvist

text: Ingmar Ture Nykvist (14. maaliskuuta 1917 Ähtävä – 1984 Kokkola) oli suomalainen toimittaja ja ruotsin kielellä kirjoittanut kirjailija.


title: Ingmar Nykvist

text: Nykvist työskenteli Österbottningen-lehden toimittajana eläkkeelle jäämiseensä saakka 1976.


title: Ingmar Nykvist

text: Nykvst kirjoitti kuusi kotiseutuaiheista kansanelämää kuvaavaa romaania.


title: Achzarit

text: Achzarit (hepreaksi: אכזרית, suomeksi: "julma nainen") on IDF:n eli Israelin puolustusvoimien käyttämä miehistönkuljetusvaunu. Tyyppi asetettiin palvelukseen vuonna 1988. Vaunun miehistömäärä on 3+7. Tyyppi on edelleen kehitelty ja sen konstruktio alun perin pohjautui T-54-55 tyyppien runkoratkaisuun. Tätä 44-tonnista miehistöpanssarivaunua, jonka panssarin vahvuus on 200 mm: on tehty kahtena eri versiona. Mark 1:n Detroit-dieselmoottori on 650 hv tehoinen, ja Mk. 2:n vastaava teholukema on 850 hv (630 kW). Enimmäisnopeus maantiellä on Mk. 1:llä 55 km/h ja Mk. 2:lla 65 km/h.


title: Achzarit

text: Aseistus käsittää 3-4x 7,62 mm kk:t. Näihin on varattu 1 000 panosta kuhunkin. Vaunutyyppi on käytössä edelleen IDF:ssa. Se on ottanut osaa moniin konflikteihin Gazan kaistalla ja Libanonissa.


title: Fredy Glanzmann

text: Fredy Glanzmann (s. 16. heinäkuuta 1963) on sveitsiläinen yhdistetyn hiihtäjä, joka kilpaili kansainvälisellä tasolla 1980-luvulla. Hän edusti seuratasolla SC Marbachia.


title: Fredy Glanzmann

text: Glanzmann kuului Sveitsin joukkueeseen, joka saavutti joukkuekilpailussa hopeaa Calgaryn olympialaisissa 1988 ja Lahden MM-kilpailuissa 1989. Henkilökohtaisessa MM-kilpailussa hän sijoittui viidenneksi Seefeldissä 1985.


title: Fredy Glanzmann

text: Glanzmann voitti maailmancupin osakilpailun Reit im Winklissä tammikuussa 1987 ja sijoittui viikkoa myöhemmin toiseksi Autrans'ssa. Edelliskaudella hän oli ollut kolmas Schonachin kilpailussa. Cupin kokonaiskilpailussa hän oli kaudella 1985–1986 kuudes ja seuraavalla kaudella kymmenes.


title: Luettelo väestönlaskennoista maittain

text: Tämä artikkeli on luettelo väestönlaskennoista maittain.


title: Luettelo väestönlaskennoista maittain

text: Afganistanissa suoritettiin osittainen ja epätäydellinen väestönlaskenta vuonna 1980. Uutta väestönlaskentaa suunniteltiin vuodeksi 2007.


title: Luettelo väestönlaskennoista maittain

text: Alankomaissa väestönlaskenta suoritettiin ensimmäisen kerran vuonna 1795, viimeksi 1971. Vuonna 1879 säädetyn lain mukaan sellainen oli suoritettava joka kymmenes vuosi. Vuodesta 1899 lähtien ne pani toimeen "Centraal Bureau voor der Statistiek".


title: Luettelo väestönlaskennoista maittain

text: Vuodeksi 1981 suunniteltua väestönlaskentaa lykättiin, ja lopulta se peruutettiin. Yksityisyyden suojaan liittyvistä syistä myöhemmätkin väestönlaskennat vuodesta 1991 lähtien on peruutettu. Niiden sijasta laaditaan tilastoja rekisterien ja kyselytutkimusten perusteella.


title: Luettelo väestönlaskennoista maittain

text: Albaniassa suoritettiin väestönlaskenta viimeksi vuonna 2001.. Edellinen väestönlaskenta oli suoritettu vuonna 1989 kommunistien valtakauden lopulla.


title: Luettelo väestönlaskennoista maittain

text: Algeriassa on yleinen väestönlaskenta suoritettu vuosina 1967, 1977, 1987, 1998 ja 2008. Seuraava väestönlaskenta aiotaan suorittaa vuonna 2016.


title: Luettelo väestönlaskennoista maittain

text: A Population & Housing Census was carried out in 2001. The next census is scheduled for 2011.


title: Luettelo väestönlaskennoista maittain

text: Argentiinassa kansallinen väestönlaskenta suoritetaan yleensä joka kymmenes vuosi, viimeksi 27. lokakuuta 2010.


title: Luettelo väestönlaskennoista maittain

text: Australiassa väestönlaskennat panee toimeen Australian Bureau of Statistics. Sellainen suoritetaan yleensä joka viides vuosi, viimeksi 9. elokuuta 2011. Aikaisemmat väestönlaskennat Australiassa suoritettiin vuosina 1911, 1921, 1933, 1947, 1954 ja 1961, sekä vuoden 1961 jälkeen joka viides vuosi. Vuonna 2006 australialaiset saattoivat ensimmäisen kerran luovuttaa tiedot väestönlaskentaa varten verkon kautta.


title: Luettelo väestönlaskennoista maittain

text: Azerbaidžanissa väestönlaskenta suoritettiin Venäjän ja Neuvostoliiton vallan aikana vuosina 1897, 1926, 1937, 1939, 1959, 1970, 1979 ja 1989. Maan itsenäistymisen jälkeen väestönlaskenta on suoritettu kaksi kertaa, vuosina 1999 ja 2009.


title: Luettelo väestönlaskennoista maittain

text: Bangladeshin tilastotoimisto ("Bangladesh Bureau of Statistics", BBS) on suorittanut väestönlaskennan vuosina 1974, 1981, 1991 ja 2001. Vuonna 2011 se pidettiin maaliskuun 15. ja 19. päivien välisenä aikana.


title: Luettelo väestönlaskennoista maittain

text: Barbadoksella yleinen väestönlaskenta suoritettiin viimeksi vuonna 2010.


title: Luettelo väestönlaskennoista maittain

text: Beninissä väestönlaskenta on suoritettu vuosina 1978, 1992 ja 2002.


title: Luettelo väestönlaskennoista maittain

text: Boliviassa on suoritettu väestön- ja asutuslaskenta vuosina 1992 ja 2001. Seuraavan kerran se aiotaan suorittaa vuonna 2012.


title: Luettelo väestönlaskennoista maittain

text: Brasilian maantieteen ja tilastotieteen laitos (IGBE) suorittaa yleisen väestönlaskennan joka kymmenes vuosi, viimeksi 2010. Ensimmäisen kerran sellainen pantiin toimeen vuonna 1872, myöhemmin vuosina 1900, 1920, 1941, 1950, 1960, 1970, 1980, 1991 ja 2000.


title: Luettelo väestönlaskennoista maittain

text: Brasilian demografinen väestönlaskenta on yksi maailman hierarkkisimmista väestötietojen kokoelmista. Se sisältää tiedot koko maan, suuralueiden, osavaltioiden, makro- ja mikroalueiden, kuntien, kaupunginosien, osa-alueiden, lähialueiden ja tilastoalueiden tasolla.


title: Luettelo väestönlaskennoista maittain

text: Hallinnollisesta hierarkiatasosta riippuen joitakin tietoja ei julkaista, sillä ne ovat luottamuksellisia.


title: Luettelo väestönlaskennoista maittain

text: Esimerkiksi:


title: Luettelo väestönlaskennoista maittain

text: 1. Tilastoinnin alimman tason muodostavat tilastoalueet, joihin kuuluu noin 300 kotitaloutta. Tällä tasolla kerätään tilastotietoa muun muassa asukkaiden iästä, asemasta perheessä, sukupuolesta ja tuloista.


title: Luettelo väestönlaskennoista maittain

text: 2. Kaupunginosien tasolta kerätään tilastotietoa asukkaiden rodusta, ihonväristä, uskonnosta ja vammaisuudesta jne.


title: Luettelo väestönlaskennoista maittain

text: 3. Kuntien ja kaupunkien tasolla kerätään tilastotietoa myös bruttokansantuotteesta, teollisuus- ja maataloustuotannosta, muuttoliikkeestä eri kaupunkien välillä, työllisyysasteesta, yritysten lukumäärästä ja kaupan määrästä.


title: Luettelo väestönlaskennoista maittain

text: Bulgarian kuvernöörit järjestivät kansallisen väestönlaskennan pian maan itsenäistymisen jälkeen. Vuonna 1881 sellainen pantiin toimeen ruhtinaskunnassa, vuonna 1884 Itä-Rumeliassa. Yhdistyneessä maassa sellainen suoritettiin ensimmäisen kerran vuonna 1888. Myöhemmin sellainen on suoritettu vuosina 1892, 1900, 1905, 1910, 1920, 1926, 1934, 1946, 1956, 1965, 1975, 1985, 1992 ja 2001.


title: Luettelo väestönlaskennoista maittain

text: Väestönlaskentojen tuloksia vuodesta 1888 toiseen maailmansotaan saakka pidetään ajan oloon nähden hyvin luotettavina. Bulgarian senaikaiset johtavat tilastotieteilijät olivat yleensä opiskelleet Länsi-Euroopan yliopistoissa, osallistuneet ahkerasti kansainväliseen yhteistyöhön ja omaksuneet aikakauden parhaat menetelmät. Myöhempien väestönlaskentojen tulosten laatu on kiistanalainen. Uskontoa koskeva kysymys vuoden 2001 väestönlaskennassa ei tehnyt mahdolliseksi laskea uskontokuntiin kuulumattomien bulgarialaisten lukumäärää erikseen.


title: Luettelo väestönlaskennoista maittain

text: Chilessä kansallinen tilastotoimisto "Institute Nacional de Estadísticas" (INE) suorittaa väestönlaskennan joka kymmenes vuosi, viimeksi 2002.


title: Luettelo väestönlaskennoista maittain

text: Costa Ricassa yleinen väestönlaskenta on suoritettu vuosina 1864, 1883, 1892, 1927, 1950, 1963, 1973, 1984, 2000 ja 2011.


title: Luettelo väestönlaskennoista maittain

text: Finanssiministeriön tilastotoimisto pani toimeen ensimmäisen väestönlaskennan vuonna 1882, mitä pidettiin valmistavana askelena: ensimmäinen koko väestöä koskeva laskenta suoritettiin vuonna 1897. Siitä lähtien väestönlaskenta on suoritettu joka kymmenes vuosi, viimeksi 2007.


title: Luettelo väestönlaskennoista maittain

text: Etiopiassa väestönlaskenta on suoritettu kolme kertaa, vuosina 1984, 1994 ja 2007. Ne panee toimeen tilastollinen keskusvirasto.